cyanic-selkie/wikianc huggingface dataset:
ಕರ್ಕ್ಯೂಲಿಯಾನಿಡೀ
ಕರ್ಕ್ಯೂಲಿಯಾನಿಡೀ: ಗೋಧಿ, ಅಕ್ಕಿ ಹಿಟ್ಟು ಮುಂತಾದುವಕ್ಕೆ ಹತ್ತುವ ಕುಟ್ಟೆ ಹುಳುಗಳು ಅಥವಾ ವಾಡೆ ಹುಳುಗಳು ಎಂದು ಕರೆಯಲ್ಪಡುವ ಸೊಂಡಿಲು ಕೀಟಗಳ ಕುಟುಂಬ. ಇವು ಕೀಟವರ್ಗದ ಕೋಲಿಯಾಪ್ಟಿರ ಗಣಕ್ಕೆ ಸೇರಿವೆ. ಇತರ ಜೀರುಂಡೆಗಳೊಡೆನೆ (ಬೀಟಲ್ಸ್‌) ಹೋಲಿಕೆಯಿದ್ದರೂ ಕೆಲವು ಗುಣಲಕ್ಷಣಗಳಲ್ಲಿ ಇವು ಭಿನ್ನವಾಗಿವೆ. ಈ ಕುಟುಂಬದ ಕೀಟಗಳ ತಲೆಯ ಮುಂಭಾಗ ಕೊಕ್ಕಿನ ಅಥವಾ ಸೊಂಡಿಲಿನ ಹಾಗಿರುವುದರಿಂದ ಇವನ್ನು ಸೊಂಡಿಲು ಕೀಟಗಳು (ವೀವಿಲ್ಸ್‌) ಎಂದು ಕರೆಯುವುದುಂಟು. ಇವುಗಳಲ್ಲಿ ಹಲವಾರು ಜಾತಿಗಳಿವೆ. ವಿವಿಧ ಜಾತಿಗಳಲ್ಲಿನ ಸೊಂಡಿಲ ಗಾತ್ರ, ಆಕಾರ ಮತ್ತು ಉದ್ದಗಳಲ್ಲಿ ವೈವಿಧ್ಯವಿದೆ. ಅನೇಕ ಪ್ರಭೇದಗಳಲ್ಲಿ ಸೊಂಡಿಲು ಸಾಮಾನ್ಯವಾಗಿದೊಡ್ಡದು. ಕುಡಿಮೀಸೆ (ಆಂಟೆನ) ಸೊಂಡಿಲಿನ ಮಧ್ಯಪ್ರದೇಶದಿಂದ ಹುಟ್ಟುತ್ತದೆ. ಕೆಲವು ಬಗೆಯ ಕೀಟಗಳಲ್ಲಿ (ನಟ್ವೀವಿಲ್ಸ್‌) ಸೊಂಡಿಲು ಬಹಳ ತೆಳ್ಳಗೆ ಕೀಟದ ಉದ್ದದಷ್ಟು ನೀಳವಾಗಿದೆ. ಸೊಂಡಿಲು ಕೀಟಗಳು ಕಾಯಿ, ಹಣ್ಣು, ಮತ್ತು ಸಸ್ಯಕಾಂಡಗಳಲ್ಲಿ ಆಳವಾದ ರಂಧ್ರಗಳನ್ನು ಕೊರೆಯುತ್ತವೆ. ಇಂಥ ರಂಧ್ರಗಳಲ್ಲಿಯೇ ಹೆಣ್ಣು ಕೀಟ ಮೊಟ್ಟೆಗಳನ್ನಿಡುತ್ತದೆ. ಮೊಟ್ಟೆಗಳಿಂದ ಹೊರಬಂದ ಡಿಂಬಗಳು (ಲಾರ್ವ) ಸಾಮಾನ್ಯವಾಗಿ ಮೊಗ್ಗು, ಬೀಜ, ಕಾಯಿ ಮತ್ತು ಕಾಂಡಗಳ ಒಳಗೇ ಇದ್ದು ಅವನ್ನು ತಿಂದು ಬೆಳೆಯುತ್ತವೆ. ಸೊಂಡಿಲು ಕೀಟಗಳು ಗೆಣಸು, ಹತ್ತಿ, ಪ್ಲಮ್, ಚೆರ್ರಿ, ಪೀಚ್, ಸೇಬು ಮುಂತಾದ ಹಣ್ಣುಗಳನ್ನೂ ಉಗ್ರಾಣಗಳಲ್ಲಿ ಶೇಖರಣೆ ಮಾಡುವ ದವಸಗಳನ್ನೂ ತಿಂದು ಹಾಳುಮಾಡುತ್ತವೆ. ತೊಂದರೆಗೊಳಗಾದಾಗ ಈ ಕೀಟಗಳು ತಮ್ಮ ಕುಡಿಮೀಸೆ ಮತ್ತು ಕಾಲುಗಳನ್ನು ಮುದುಡಿ, ಚಲಿಸದೆ ನೆಲದ ಮೇಲೆ ಬಿದ್ದುಕೊಂಡಿದ್ದು ಸತ್ತಹಾಗೆ ನಟಿಸುತ್ತವೆ. ಕೆಲವಂತೂ ಬಣ್ಣದಲ್ಲಿ ಮತ್ತು ಆಕಾರದಲ್ಲಿ ಮರದ ತೊಗಟೆಯನ್ನೊ ಕಸಕಡ್ಡಿಗಳನ್ನೊ ಅನುಕರಿಸುತ್ತವೆ. ಚಲಿಸದೆ ಬಿದ್ದಿರುವಾಗ ಇವನ್ನು ಗುರುತಿಸುವುದು ಕಷ್ಟ. ಈ ಕುಟುಂಬದಲ್ಲಿ ಕೆಳಗೆ ಸೂಚಿಸಿರುವ 13 ಉಪಕುಟುಂಬಗಳಿವೆ.
ಸೈಲಾಡಿನೀ
ತೆಳುವಾದ ಉದ್ದನೆಯ ಇರುವೆಗಳಂತಿರುವ ಕುಟ್ಟೆ ಹುಳುಗಳು ಇದಕ್ಕೆ ಸೇರಿವೆ. ಇವುಗಳ ಡಿಂಬಗಳನ್ನು ಸಿಹಿಗೆಣಸು ರಂಧ್ರ ಹುಳು ಎನ್ನುತ್ತಾರೆ. ಇವು ಸಿಹಿಗೆಣಸನ್ನು ಕೊರೆದು ಬೇರುಗಳನ್ನೂ ಗಿಡಗಳನ್ನೂ ನಾಶಗೊಳಿಸುತ್ತವೆ. ಅನೇಕ ವೇಳೆ ಇವು ಗೆಣಸಿನ ಗೆಡ್ಡೆಯಲ್ಲಿದ್ದು ಗೆಣಸು ಮಾರುಕಟ್ಟೆಗೆ ಬಂದಾಗ ಪ್ರೌಢಾವಸ್ಥೆ ತಲುಪಿ ಹೊರಬರುತ್ತವೆ.
ಬೆಲಿನೀ
ಇದರ ಒಂದೇ ಒಂದು ಪ್ರಭೇದವಾದ ಇಕ್ಥಿಸಿರಸ್ ನೊವಬೊ ರೇಸಿಯಸ್ಸಿಸ್ ಎಂಬ ಕೀಟ ಓಕ್, ಹಿಕರಿ ಮತ್ತು ಬೀಚ್ ಮರಗಳ ಕೊಂಬೆ ಮತ್ತು ಎಲೆಗಳಲ್ಲಿರುತ್ತದೆ. ಇದರ ಡಿಂಬಗಳು ಕೊಂಬೆಗಳನ್ನು ಕೊರೆಯುತ್ತವೆ. ಇದರ ಉದ್ದ 12-18 ಮಿಮೀ. ಬಣ್ಣ ಮಿರುಗುವ ಕಪ್ಪು.
ರಿಂಖಿಟಿನೀ (ಸಿಂಬಿನೀ)
ಈ ಕುಟುಂಬದ ಕೀಟಗಳ ಮ್ಯಾಂಡಿಬಲ್ನ ಹೊರ ಮತ್ತು ಒಳ ಅಂಚಿನ ಮೇಲೆ ಹಲ್ಲುಗಳಿರುವುದರಿಂದ ಇವನ್ನು ಹಲ್ಲು ಮೂಗಿನ ಸೊಂಡಿಲು ಕೀಟ ಎಂದು ಕರೆಯುವುದುಂಟು. ಇವುಗಳ ಉದ್ದ 1.5-6.5 ಮಿಮೀ. ಇವು ಸಾಧಾರಣವಾಗಿ ಕುಳ್ಳಾದ ಗಿಡಗಳ ಮೇಲಿರುತ್ತವೆ. ರಿಂಖೈಟಿನ್ ಬೈಕಲರ್ ಎಂಬ ಪ್ರಭೇದದ ಕೀಟಗಳು ಸಾಮಾನ್ಯ ವಾಗಿ ಗುಲಾಬಿಗಿಡಗಳಲ್ಲಿರುತ್ತವೆ. ಇದರ ಮೇಲ್ಮೈ ಕೆಂಪಾಗಿಯೂ ಕೆಳಭಾಗ ಕಪ್ಪಾಗಿಯೂ ಇರುತ್ತದೆ. ಮಿಕ್ಕ ಪ್ರಭೇದಗಳು ಮೊಗ್ಗು, ಕಾಯಿ ಮತ್ತು ಹಣ್ಣುಗಳಲ್ಲಿ ಮೊಟ್ಟೆಯಿಡುತ್ತವೆ.
ಆಕ್ಸಿಕೊರಿನಿನೀ (ಅಲ್ಲೊಕೊರಿನಿನೀ)
ಇದರಲ್ಲಿ ಒಂದೇ ಒಂದು ಪ್ರಭೇದವಿದೆ. ಈ ಕುಟ್ಟೆಹುಳು ಆರೋರೂಟ್ ಗಿಡದಲ್ಲಿ ಜೀವಿಸುತ್ತದೆ.
ಟ್ರ್ಯಾಖಿಗೋನಿನೀ
ಈ ಕುಟುಂಬದ ಕೀಟಗಳು ನೆಲಗಪ್ಪೆ ಆಕಾರವಿರುವುದರಿಂದ ಇವಕ್ಕೆ ನೆಲಗಪ್ಪೆ ಸೊಂಡಿಲು ಕೀಟಗಳೆಂದು ಹೆಸರು. ಎಲೆಯ ಕೆಳಭಾಗದಲ್ಲೇ ಚಲಿಸುವುದು ಈ ಕೀಟಗಳ ವಿಶೇಷ ಗುಣ.
ಟೀರೋ ಕೋಲಿನೀ
ಇದಕ್ಕೆ ಸೇರಿದ ಕೀಟಗಳು ಮೊಟಕು ರೆಕ್ಕೆಯವು. ಸಣ್ಣ ಓಕ್ ಮರಗಳಲ್ಲಿ ಸಾಧಾರಣವಾಗಿ ಕಾಣಬರುತ್ತವೆ.
ಎಪಿಯೋನಿನೀ
ಈ ಕುಟುಂಬದ ಕೀಟಗಳು ಬಹಳ ಸಣ್ಣ ಗಾತ್ರದವು. ಉದ್ದ ಸುಮಾರು 4.5 ಮಿಮೀ ಅಥವಾ ಇನ್ನೂ ಕಡಿಮೆ. ಅನೇಕ ಪ್ರಭೇದಗಳು ಅವರೆ ಜಾತಿಯ ಸಸ್ಯಗಳಲ್ಲಿ ಕಾಣಬರುತ್ತವೆ. ಡಿಂಬಗಳು ಈ ಸಸ್ಯಗಳ ಬೀಜ, ಕೊಂಬೆ ಮತ್ತು ಇತರ ಭಾಗಗಳನ್ನು ಕೊರೆದು ಅವುಗಳಲ್ಲಿರುತ್ತವೆ. ಇನ್ನು ಕೆಲವು ಪ್ರಭೇದಗಳು ಬೇರೆ ಗಿಡಮರಗಳಲ್ಲಿರುವುದುಂಟು.
ಥೆಸೆಸ್ಟರ್ನಿನೀ (ಬ್ರೈಸೆಪೈನೀ)
ಇವು ಎಮ್ಮೆ ಮುಸುಡಿ ಕೀಟಗಳು. ದನಕರುಗಳು ಸೆಗಣಿ ಕೆಳಗಡೆ ಇವುಗಳ ವಾಸ.
ಕೊಸೊನಿನೀ
ಅಗಲವಾದ ಮೊಟಕು ಕೊಕ್ಕಿನ ಕೀಟಗಳು. 1.5-6.5 ಮಿಮೀ. ನಷ್ಟು ಉದ್ದವಿರುತ್ತವೆ.
ಓಟಯೊರಿಂಖಿನೀ
ಇವು ಕುರುಚಲು ಗಿಡಗಳಲ್ಲಿ ಅಥವಾ ನೆಲದಲ್ಲಿರುತ್ತವೆ. ಕೆಲವಂತೂ ಬಹಳ ಮುಖ್ಯವಾದ ಬೆಳೆಗಳ ಪಿಡುಗುಗಳು.
ಕ್ಯಾಲೆಂಡ್ರಿನೀ (ಬೆಲ್ ಬಗ್ಸ್‌ ಮತ್ತು ಕಾಳಿನ ಕೀಟಗಳು)
ಇದರ ಪ್ರಭೇದಗಳು ಸಾಮಾನ್ಯವಾಗಿ ಪುಷ್ಟವಾಗಿ, ದುಂಡಾಗಿ ವಿವಿಧ ಗಾತ್ರದಲ್ಲಿರುವುವು. ರಿಂಕೊಪೊರಸ್ ಕೊಯನ್ಟೇಟಸ್ ಹಾಗೂ ರಿ. ಫೆರುಜಿನಿಯಸ್ ಎಂಬುವು 20-30 ಮಿಮೀ. ಉದ್ದವಿರುತ್ತವೆ. ಇವು ತೆಂಗಿನ ಜಾತಿಯ ಮರಗಳಲ್ಲಿರುವುವು. ಸೈಟೊಫೈಲಸ್ ಒರೈಜೆ ಎಂಬುವು ಅಕ್ಕಿ, ಗೋಧಿ ಮುಂತಾದ ಕಾಳುಗಳಲ್ಲಿರುವ ಸಣ್ಣ ಕುಟ್ಟೆ ಹುಳುಗಳು. ಇವು 3-4 ಮಿಮೀ. ಉದ್ದವಿರುವುವು. ಇವುಗಳ ಡಿಂಬಗಳು ಕಾಳುಗಳಲ್ಲಿ ಬೆಳೆಯುವುವು.
ಬಾಹ್ಯ ಸಂಪರ್ಕಗಳು
On the University of Florida / Institute of Food and Agricultural Sciences Featured Creatures website:
Other University web pages on economically important curculids:
ವರ್ಗ:ಕೀಟಗಳು ವರ್ಗ:ಪ್ರಾಣಿಶಾಸ್ತ್ರ
ಮುದ್ದಣ
ಕನ್ನಡ ನವೋದಯದ ಮುಂಗೋಳಿ ಎಂದು ಪ್ರಸಿದ್ಧರಾದ. ಮುದ್ದಣ (೧೮೭೦-೧೯೦೧) - ಕನ್ನಡ ಸಾಹಿತ್ಯಲೋಕದಲ್ಲಿ ಮಹಾಕವಿ ಎಂದು ಖ್ಯಾತಿಪಡೆದ ಕವಿ/ಸಾಹಿತಿ. ಮುದ್ದಣ ಅವರ ನಿಜ ನಾಮಧೇಯ ಲಕ್ಷ್ಮೀನಾರಣಪ್ಪ. ಹುಟ್ಟೂರು ನಂದಳಿಕೆಯಾದ್ದರಿಂದ ನಂದಳಿಕೆ ಲಕ್ಷ್ಮೀನಾರಣಪ್ಪ ಎಂಬ ಹೆಸರು ಕೂಡ ಇವರಿಗಿದೆ. ರತ್ನಾವತಿ ಕಲ್ಯಾಣ, ಶ್ರೀರಾಮ ಪಟ್ಟಾಭಿಷೇಕ, ಅದ್ಭುತ ರಾಮಾಯಣ ಮತ್ತು ಶ್ರೀ ರಾಮಾಶ್ವಮೇಧ ಮುದ್ದಣ ಅವರು ಬರೆದಿರುವ ಕೆಲವು ಮುಖ್ಯವಾದ ಕೃತಿಗಳು. ಅನಾರೋಗ್ಯ ಮತ್ತು ಬಡತನದಿಂದ ಬಳಲಿದ ಮುದ್ದಣ, ಕಿರಿಯ ವಯಸ್ಸಿಗೆ ಇಹಲೋಕ ಯಾತ್ರೆ ಮುಗಿಸಿದರು. ಕರ್ನಾಟಕದಲ್ಲಿನ ಶಾಲಾ ಕಾಲೇಜುಗಳಲ್ಲಿನ ಕನ್ನಡ ಸಾಹಿತ್ಯ ಪಠ್ಯಗಳಲ್ಲಿ ಮುದ್ದಣನವರ ಪದ್ಯ/ಗದ್ಯಗಳು ಹಾಸು ಹೊಕ್ಕಾಗಿವೆ.
ಬಾಲ್ಯ
ಲಕ್ಷ್ಮಿನಾರಣಪ್ಪ ೧೮೭೦ರ ಜನವರಿ ೨೪ರಂದು ನಂದಳಿಕೆಯಲ್ಲಿ ಜನಿಸಿದರು.ಇದು ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿಗೆ ಸೇರಿದ ಒಂದು ಗ್ರಾಮ. ಈತನ ತಂದೆ ತಿಮ್ಮಪ್ಪಯ್ಯ, ತಾಯಿ ಮಹಾಲಕ್ಶ್ಮಿ. ತಂದೆ ಕ್ರಿ. ಶ. ೧೮೩೯ರಲ್ಲಿ ಹುಟ್ಟಿದರೆಂದೂ, ತಾಯಿ ಕ್ರಿ. ಶ. ೧೮೫೪ರಲ್ಲಿ ಹುಟ್ಟಿದರೆಂದೂ ಹೇಳುತ್ತಾರೆ. ಇವರು ಮದುವೆಯಾಗಿ ಸಂಸಾರ ಹೂಡಿ ನಂದಳಿಕೆಯಲ್ಲಿ ನೆಲೆಯಾಗಿ ನಿಂತ ವೇಳೆ ತಿಮ್ಮಪ್ಪಯ್ಯ ಊರ ದೇವಸ್ಥಾನದಲ್ಲಿ ಪಾಟಾಲಳಿಯಾಗಿ ಕೆಲಸದಲ್ಲಿ ಇದ್ದರೆಂದು ಹೇಳುತ್ತಾರೆ. ಗಂಡ ದೇವರ ಊಳಿಗದಲ್ಲಿ ತೊಡಗಿದಂದು ಹೆಂಡತಿ ಗಂಡನ ಸೇವೆ, ದೇವರ ಸೇವೆ, ಮನೆಗೆಲಸಗಳಲ್ಲಿ ನಿರತಳಾಗಿದ್ದಳೆಂದು ಊಹಿಸಬಹುದಾಗಿದೆ. ತಿಮ್ಮಪ್ಪಯ್ಯನವರಿಗೆ ಮೂವತ್ತು ವರ್ಷವೂ, ಮಹಾಲಕ್ಷ್ಮಮ್ಮನವರಿಗೆ ಹದಿನೈದು ವರ್ಷವೂ ವಯಸ್ಸಾಗಿದ್ದಾಗ ಇವರ ಹಿರಿಯಮಗನಾಗಿ ಲಕ್ಶ್ಮೀನಾರಾಯಣನು ಹುಟ್ಟಿದನು. ಈತ ಹುಟ್ಟಿದ್ದು ಶುಕ್ಲ ಸಂ||ರದ ಪುಷ್ಯ ಬಹುಳ ಅಷ್ಟಮಿ ಸೋಮವಾರ. ಮುದ್ದಾಗಿ ಕಾಣುತ್ತಿದ್ದನಾದ್ದರಿಂದ ಆತನನ್ನು ಎಲ್ಲರೂ ಮುದ್ದಣ ಎಂದು ಕರೆಯಲು ಪ್ರಾರಂಭಿಸಿದರು ಎಂದು ತಿಳಿದು ಬಂದಿದೆ. ಹುಡುಗ ಬೆಳೆದು ಬುದ್ಧಿ ತಿಳಿದ ಮೇಲೆ ತನ್ನ ತಾಯಿ ಪ್ರೀತಿಯಿಂದ ಕರೆದ ಹೆಸರನ್ನೇ ತನ್ನ ಕಾವ್ಯ ನಾಮವನ್ನಾಗಿ ಆರಿಸಿಕೊಂಡನು.
ಪ್ರಾರಂಭಿಕ ದಿನಗಳು
ನಂದಳಿಕೆಯಲ್ಲಿ ಮುರೂರು ಚರಡಪ್ಪನವರು ಸ್ಥಾಪಿಸಿದ ಪಾಠಶಾಲೆಯಲ್ಲಿ ಇವರ ಪ್ರಾಥಮಿಕ ಶಿಕ್ಷಣ ನಡೆಯಿತು. ಉಡುಪಿಯಲ್ಲಿ ಪ್ರೌಢ ಶಿಕ್ಷಣ ಮುಗಿಸಿದ ಬಳಿಕ ಬಿಟ್ಟು ಶಿಕ್ಷಕರ ತರಬೇತಿ ಶಾಲೆಗೆ ಸೇರಿದರು. ವ್ಯವಹಾರಕ್ಕೆ ಬೇಕಾಗುವಷ್ಟು ಇಂಗ್ಲಿಷನ್ನು ಮನೆಯಲ್ಲಿಯೇ ಕಲಿಯತೊಡಗಿದರು. ಶಿಕ್ಷಕರ ತರಬೇತಿ ಶಾಲೆಯಲ್ಲಿ ಉತ್ತೀರ್ಣರಾಗುವುದರ ಜೊತೆಗೆ ಯಕ್ಷಗಾನವನ್ನು ರಚಿಸುವ ಸಾಮರ್ಥ್ಯವನ್ನೂ ಪಡೆದರು. ಗಟ್ಟಿ ಮುಟ್ಟಾಗಿ ಕಂಡುಬಂದ ಇವರನ್ನು ಸ್ಕೂಲಿನ ಮುಖ್ಯೋಪಾಧ್ಯಾಯರು ಅಂಗಸಾಧನೆಯಲ್ಲಿ ಹೆಚ್ಚಿನ ಪರಿಶ್ರಮ ಗಳಿಸುವ ಸಲುವಾಗಿ ಮದರಾಸಿಗೆ ಕಳುಹಿಸಿಕೊಟ್ಟರು. ಮದರಾಸಿನಲ್ಲಿ (ಇಂದಿನ ಚೆನ್ನೈ) ಅಂಗಸಾಧನೆಯ ಜೊತೆಗೆ ತಮಿಳು ಮಲೆಯಾಳಿ ಭಾಷಾ ಸಾಹಿತ್ಯಗಳ ಪರಿಚಯವನ್ನೂ ಪ್ರಯತ್ನಿಸಿದಂತೆ ತೋರುತ್ತದೆ. ಶ್ರೀ ಎಚ್. ನಾರಾಯಣ ರಾಯರು,, ಶ್ರೀ ಬೆನಗಲ್ ರಾಮರಾಯರು ಮುಂತಾದವರ ಸಹಾಯದಿಂದ ದ್ರಾವಿಡ ಭಾಷೆಗಳಿಗೆ ಸಂಬಂಧಪಟ್ಟ ಅನೇಕ ಟಿಪ್ಪಣಿಗಳನ್ನು ರಚಿಸಿದ್ದರೆಂದು ಹೇಳುತ್ತಾರೆ. ಮದರಾಸಿನಿಂದ ಹಿಂದಿರುಗಿದ ಮೇಲೆ ಉಡುಪಿಯ ಹೈಸ್ಕೂಲಿನಲ್ಲಿ ಲಕ್ಶ್ಮೀನಾರಾಯಣನಿಗೆ ವ್ಯಾಯಾಮ ಶಿಕ್ಷಕನ ಕೆಲಸ ದೊರೆಯಿತು. ದೈಹಿಕ ಶಿಕ್ಷಕನಾಗಿ ಉಡುಪಿಯಲ್ಲಿ ನೆಲೆಸಿದ್ದು ೧೮೮೯ನೆಯ ಮೇ ತಿಂಗಳಲ್ಲಿ. ಈ ವೃತ್ತಿಯಲ್ಲಿ ಸುಮಾರು ಮೂರು ವರ್ಷಗಳ ಕಾಲ ಇಲ್ಲಿ ಇದ್ದರೆಂದು ತೋರುತ್ತದೆ. ಈ ಅವಧಿಯಲ್ಲಿ ಮಳಲಿ ಸುಬ್ಬರಾಯರೆಂಬ ಅದೇ ಶಾಲೆಯ ಉಪಾಧ್ಯಾಯರ ಪರಿಚಯ ಇವರಿಗಾಯಿತು. ಸುಬ್ಬರಾಯರೂ ಗ್ರಂಥಕರ್ತರು. ಅವರು ತಾವು ರಚಿಸಿದ ಕೃತಿಗಳನ್ನು ಲಕ್ಶ್ಮೀನಾರಾಯಣರಿಗೆ ಓದಲು ಕೊಟ್ಟರು. ತಮ್ಮ ಸ್ವಕೀಯ ಪುಸ್ತಕಭಂಡಾರದ ಗ್ರಂಥಗಳನ್ನೂ ಕೊಟ್ಟರು. ಲಕ್ಶ್ಮೀನಾರಾಯಣರು ಅನೇಕ ಯಕ್ಷಗಾನ ಪ್ರಸಂಗಗಳನ್ನು ಓದಿದರು. ಬಳಿಕ ಸುಬ್ಬರಾಯರ ಮಾರ್ಗದರ್ಶನದಲ್ಲಿ ಲಕ್ಶ್ಮೀನಾರಾಯಣಪ್ಪ `ರತ್ನಾವತಿ ಕಲ್ಯಾಣ' ಎಂಬ ಕೃತಿಯನ್ನು ರಚಿಸಿದರು. ಮುದ್ದಣ ಉಡುಪಿಯ ಕ್ರಿಶ್ಚ್ಯನ್ ಹೈಸ್ಕೂಲ್‍ನಲ್ಲಿ ಕೂಡ ಸೇವೆ ಸಲ್ಲಿಸಿದ್ದರು.
ಸಾಂಸಾರಿಕ ಜೀವನ
೧೮೯೩ರಲ್ಲಿ ಲಕ್ಷ್ಮಿನಾರಣಪ್ಪರ ವಿವಾಹ ಕಮಲಾಬಾಯಿ ಎಂಬರೊಂದಿಗೆ ನಡೆಯಿತು. ಇವರು ಮೈಸೂರು ಸೀಮೆಯ ಶಿವಮೊಗ್ಗ ಜಿಲ್ಲೆಯ ಕಾಗೇಗೋಡುಮಗ್ಗಿಯವರು. ಅದ್ಭುತ ರಾಮಾಯಣ, ರಾಮಪಟ್ಟಾಭಿಷೇಕ. ರಾಮಾಶ್ವಮೇಧಗಳನ್ನು ಇವರು ಮದುವೆಯ ಬಳಿಕವಷ್ಟೇ ಬರೆದದ್ದು ಎನ್ನಲಾಗಿದೆ. ರಾಮಾಶ್ವಮೇಧದಲ್ಲಿ ಬರುವ ಮುದ್ದಣ-ಮನೋರಮೆಯರ ಸರಸ ಸಂವಾದ ಭಾಗ ರಸಿಕ ಲಕ್ಶ್ಮೀನಾರಾಯಣರ ಸರಸ ಸಂಸಾರ ಚಿತ್ರದ ಒಂದು ಮುಖ ಎನ್ನುತ್ತಾರೆ. ೧೮೯೮ ಇವರಿಗೆಒಬ್ಬ ಮಗ ಹುಟ್ಟಿದನು. ಈತನಿಗೆ ರಾಧಾಕೃಷ್ಣನೆಂದು ಹೆಸರಿಟ್ಟರು.
ಕ್ಷಯ ರೋಗ ಮತ್ತು ತೀವ್ರ ಬಡತನದಿಂದ ಅಂತಿಮ ದಿನಗಳನ್ನು ಕಳೆದ ಮುದ್ದಣ, ೩೧ರ ಕಿರಿಯ ವಯಸ್ಸಿನಲ್ಲಿ ೧೫ ಫೆಬ್ರುವರಿ ೧೯೦೧ರಂದು ಮರಣ ಹೊಂದಿದರು.
ಬರವಣಿಗೆಗಳು ಮತ್ತು ಕೃತಿಗಳು
ಕಿರಿಯ ವಯಸ್ಸಿನಲ್ಲಿಯೇ ಪ್ರತಿಭಾವಂತ ಕವಿಯಾಗಿ ರೂಪುಗೊಂಡಿದ್ದ ಮುದ್ದಣನವರು ನಾಚಿಕೆ ಸ್ವಭಾವದವರೂ ಹಾಗು ಅತ್ಯಂತ ವಿನಯವಂತರೂ ಆಗಿದ್ದರು ಎಂದು ತಿಳಿದು ಬಂದಿದೆ. ಇದೇ ಕಾರಣದಿಂದ ಅವರು ತಮ್ಮ ಅದ್ಭುತ ರಾಮಾಯಣಂ(ಹೊಸಗನ್ನಡ ಗದ್ಯಶೈಲಿ), ಶ್ರೀರಾಮ ಪಟ್ಟಾಭಿಷೇಕಂ (೨೪೨ ಷಟ್ಪದಿ ಶೈಲಿ ಪದ್ಯಗಳು), ಹಾಗೂ ಶ್ರೀ ರಾಮಾಶ್ವಮೇಧಂ (ಮುದ್ದಣನ ಶ್ರೇಷ್ಠ ಕೃತಿಯೆಂದು ವಿಮರ್ಶಕರು ಅಭಿಪ್ರಾಯಪಟ್ಟಿರುವ) ಕೃತಿಗಳನ್ನು ಬೇರೊಬ್ಬರ ಹೆಸರಿನಲ್ಲಿ ಪ್ರಕಾಶನಕ್ಕೆ ಕಳಿಸಿದರು. ಈ ಕೃತಿಗಳು ಪ್ರಾಚೀನ ಸಾಹಿತಿಗಳಿಂದ ರಚಿತವಾದದ್ದೆಂದೂ, ಅವರ ವಂಶಸ್ಥರಿಂದ ತನಗೆ ದೊರೆತದ್ದೆಂದು, ಆ ವಂಶಸ್ಥರ ಬಗ್ಗೆ ಈಗ ಯಾವುದೇ ಮಾಹಿತಿಗಳಿಲ್ಲವೆಂದೂ ಪ್ರಕಾಶಕರಿಗೆ ತಿಳಿಸಿದರು. ಈ ಕೃತಿಗಳನ್ನು ಮೊದಲ ಬಾರಿಗೆ, ೧೮೯೫, ೧೮೯೬ ಮತ್ತು ೧೮೯೯-೧೯೦೧ರಲ್ಲಿ, ಮೈಸೂರಿನಲ್ಲಿರುವ ಶ್ರೀ ಎಂ.ಎ.ರಾಮಾನುಜ ಅಯ್ಯಂಗಾರ್ ಮತ್ತು ಶ್ರೀ ಎಸ್.ಜಿ.ನರಸಿಂಹಾಚಾರ್ ಅವರು ಪ್ರಕಾಶಿಸುವ ಕರ್ನಾಟಕ ಕಾವ್ಯ ಮಂಜರಿ ಮತ್ತು ಕರ್ನಾಟಕ ಕಾವ್ಯ ಕಲಾನಿಧಿ ಎಂಬ ಪತ್ರಿಕೆಗಳಲ್ಲಿ ಪ್ರಕಟಿಸಲಾಯಿತು. ಮುದ್ದಣನು ಇದಕ್ಕೆ ಮುಂಚೆಯೇ ಹಲವಾರು ಬಾರಿ ಪ್ರಾಚೀನ ಕೃತಿಗಳನ್ನು ಪ್ರಕಟಣೆಗಾಗಿ ಕಳಿಸಿದ್ದರಿಂದ, ಪ್ರಕಾಶಕರು ಈ ಮೂರೂ ಕೃತಿಗಳೂ ಕೂಡ ಪ್ರಾಚೀನವಾದುವೇ! ಎಂದು ನಂಬಿದರು. ನಂತರ ನಿಜ ವಿಷಯ ಬೆಳಕಿಗೆ ಬಂದದ್ದು, ವರ್ಷ ೧೯೨೯ರಲ್ಲಿ (ಅಂದರೆ, ಮುದ್ದಣನ ಮರಣವಾಗಿ ೨೮ ವರ್ಷಗಳ ನಂತರ) ಬೆಂಗಳೂರಿನ ಸೆಂಟ್ರಲ್ ಕಾಲೇಜಿನ ಕರ್ನಾಟಕ ಸಂಘವು ಮುದ್ದಣ ಸ್ಮರಣ ಸಂಚಿಕೆಯನ್ನು ಪ್ರಕಟಿಸಿದರು.ಆ ಸಂದರ್ಭದಲ್ಲಿ, ಮುದ್ದಣನ ಸ್ನೇಹಿತರೂ, ಸಮೀಪವರ್ತಿಗಳೂ ಆಗಿದ್ದ ಪಂಜೆ ಮಂಗೇಶರಾಯರು, ಬೆನೆಗಲ್ ರಾಮರಾವ್, ಹುರಳಿ ಭೀಮರಾವ್ ಮತ್ತು ಮಳಲಿ ಸುಬ್ಬರಾವ್ ಅವರುಗಳು ಮುದ್ದಣನೊಂದಿಗಿನ ತಮ್ಮ ಒಡನಾಟಗಳನ್ನು ಕಲೆಹಾಕಿ, ಈ ಮೂರೂ ಕೃತಿಗಳು ಮುದ್ದಣನಿಂದಲೇ ಸ್ವಯಂರಚಿತ ವಾಗಿರುವುದನ್ನು ಪ್ರತಿಪಾದಿಸಿದರು. ಇವರು ಕನ್ನಡವನ್ನು "ಕನ್ನಡ೦ ಕಸ್ತೂರಿಯ೦ತೆ" ಎಂದು ಮುಕ್ತ ಕ೦ಠದಿ೦ದ ಹೊಗಳಿದ್ದಾರೆ. ಕಬ್ಬಗರ ಬಲ್ಲಹಂ ಎಂಬ ಬಿರುದೂ ಇವರಿಗಿದೆ. ಸಾಹಿತಿ ಪಂಜೆ ಮಂಗೇಶರಾಯರುರ ಪ್ರಕಾರ "ಮುದ್ದಣನವರಿಗಿಂತ ಒಳ್ಳೆಯ ಕವಿ ಬೇರಾರಿಲ್ಲ".
ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ
ಹಿಂದುಸ್ತಾನಿ ಸಂಗೀತ ಭಾರತದ ಎರಡು ಮುಖ್ಯ ಶಾಸ್ತ್ರೀಯ ಸಂಗೀತ ಪದ್ಧತಿಗಳಲ್ಲಿ ಒಂದು; ಉತ್ತರ ಭಾರತ, ಪಾಕಿಸ್ತಾನ, ಬಾಂಗ್ಲಾದೇಶ ಮತ್ತು ಭಾಗಶಃ ಕರ್ನಾಟಕ ರಾಜ್ಯದಲ್ಲಿ ಪ್ರಚಲಿತವಾಗಿದೆ.
ಮೊಘಲ್ ಕಾಲದ ಪ್ರಸಿದ್ಧ ಸಂಗೀತಗಾರ ಅಮೀರ್ ಖುಸ್ರೋ - ವೈದಿಕ ಸಂಪ್ರದಾಯದ ಸಂಗೀತ ಮತ್ತು ಪರ್ಷಿಯನ್ ಸಂಗೀತಗಳನ್ನು ಸಮಾಗಮಗೊಳಿಸಲು ಸಾಧ್ಯವಾಗುವ ಅನೇಕೆ ವಿಧಾನಗಳ ಪಿತಾಮಹ ಅಮೀರ್ ಖುಸ್ರೋ ಎಂದು ಪರಿಗಣಿಸಲಾಗಿದೆ. ಮೊಘಲ್ ಸಾಮ್ರಾಜ್ಯದ ಉನ್ನತಿಯಲ್ಲಿ ಅಕ್ಬರ್‍ನ ಆಡಳಿತದ ಕಾಲದ ಇನ್ನೊಬ್ಬ ಪ್ರಸಿದ್ಧ ಸಂಗೀತಗಾರ ತಾನ್ ಸೇನ್.
ಹಾಡುಗಾರರು
ಈ ಸಂಗೀತ ಪದ್ಧತಿಯ ಪ್ರಸಿದ್ಧ ಹಾಡುಗಾರರಲ್ಲಿ ಪಂಡಿತ್ ಗುರುರಾವ್ ದೇಶಪಾಂಡೆ, ಪಂಡಿತ್ ಭೀಮಸೇನ್ ಜೋಷಿ,ಪಂಡಿತ್ ಜಸ್ ರಾಜ್, ಮಲ್ಲಿಕಾರ್ಜುನ ಮನ್ಸೂರ್, ಗಂಗೂಬಾಯಿ ಹಾನಗಲ್, ಬಸವರಾಜ ರಾಜಗುರು, ನಸ್ರತ್ ಫತೇ ಅಲಿ ಖಾನ್ (ಪಾಕಿಸ್ತಾನ) ಮೊದಲಾದವರನ್ನು ಹೆಸರಿಸಬಹುದು.ಪದ್ಮಶ್ರೀ ಎಂ.ವೆಂಕಟೇಶ್ ಕುಮಾರ್, ಇತ್ತೀಚಿನ ವರ್ಷಗಳಲ್ಲಿ ಪ್ರಸಿದ್ಧಿ ಪಡೆದವರಲ್ಲಿ ವಿನಾಯಕ ತೊರವಿ, ರಷೀದ್ ಖಾನ್, ಸಂಜೀವ್ ಅಭ್ಯಂಕರ್ ಮೊದಲಾದವರು ಸೇರಿದ್ದಾರೆ.
ವಾದ್ಯ
ಹಿಂದುಸ್ತಾನಿ ಸಂಗೀತ ಪದ್ಧತಿಯಲ್ಲಿ ಸಾಮಾನ್ಯವಾಗಿ ಉಪಯೋಗಿಸಲಾಗುವ ವಾದ್ಯಗಳಲ್ಲಿ ಸಿತಾರ್, ಸರೋದ್, ತಬಲಾ, ಸಾರಂಗಿ, ಸಂತೂರ್ ಮೊದಲಾದವುಗಳನ್ನು ಹೆಸರಿಸಬಹುದು. ವಾದ್ಯಗಳಲ್ಲಿ ಪರಿಣತಿ ಪಡೆದ ಸಂಗೀತಗಾರರಲ್ಲಿ ಅತಿ ಪ್ರಸಿದ್ಧರಾದವರಲ್ಲಿ ಕೆಲವರು: ಉಸ್ತಾದ್ ಬಿಸ್ಮಿಲ್ಲಾ ಖಾನ್(ಶಹನಾಯಿ), ಪಂಡಿತ್ ರವಿ ಶಂಕರ್ (ಸಿತಾರ್), ಶಿವಕುಮಾರ್ ಶರ್ಮಾ (ಸಂತೂರ್), ಹರಿಪ್ರಸಾದ್ ಚೌರಾಸಿಯಾ (ಕೊಳಲು), ಅಲ್ಲಾ ರಖಾ ಮತ್ತುಜಾಕಿರ್ ಹುಸೇನ್ (ಸಂಗೀತಗಾರ) (ತಬಲಾ), ಅಲಿ ಅಕ್ಬರ್ ಖಾನ್ ಮತ್ತು ಅಮ್ಜದ್ ಅಲಿ ಖಾನ್ (ಸರೋದ್).
ಸಂಗೀತ ಪ್ರಕಾರಗಳು
ಹಿಂದುಸ್ತಾನಿ ಹಾಡುಗಾರಿಕೆಗೆ ಸಂಬಂಧಪಟ್ಟಂತೆ ಹೆಚ್ಚಾಗಿ ಬಳಕೆಯಲ್ಲಿರುವ ಪ್ರಕಾರಗಳೆಂದರೆ ಖಯಾಲ್, ಗಜಲ್' ಮತ್ತು ಠುಮ್ರಿ. ಬಳಕೆಯಲ್ಲಿರುವ ಇತರ ಪ್ರಕಾರಗಳಲ್ಲಿ ಧ್ರುಪದ್, ಧಮಾರ್ ಮತ್ತು ತರಾನಾ ಗಳು ಸೇರಿವೆ.
ಧ್ರುಪದ್
ಧ್ರುಪದ್ ಕೃತಿಗಳು ಮುಖ್ಯವಾಗಿ ಭಕ್ತಿಪ್ರಧಾನವಾದ ಕೃತಿಗಳು. ಕೆಲವೊಮ್ಮೆ ವೀರರಸ ಪ್ರಧಾನವಾಗಿರಬಹುದು. ಬಹುಪಾಲು ಧ್ರುಪದ್ ಕೃತಿಗಳು ಮಧ್ಯಕಾಲೀನ ಹಿಂದಿ ಭಾಷೆಯಲ್ಲಿವೆ. ಪಕ್ಕವಾದ್ಯಗಳಾಗಿ ಸಾಮಾನ್ಯವಾಗಿ ತಂಬೂರಿ ಮತ್ತು ಪಖಾವಾಜ್ ಗಳು ಉಪಯೋಗಗೊಳ್ಳುತ್ತವೆ.
ಭಜನೆ
ಭಜನೆ ಹಿಂದೂ ಧರ್ಮದ ಧಾರ್ಮಿಕ ಸಂಗೀತ ಪ್ರಕಾರಗಳಲ್ಲಿ ಮುಖ್ಯವಾದುದು. ಭಜನೆಗಳ ಪ್ರಸಿದ್ಧ ಕವಿಗಳೆಂದರೆ ಕಬೀರ್, ತುಲಸಿದಾಸ್ ಮತ್ತು ಮೀರಾ ಬಾಯಿ. ಭಜನೆಗಳ ಉಗಮ ೯-೧೦ ನೆಯ ಶತಮಾನದ ಆಳ್ವಾರ್ ಭಕ್ತಿ ಪಂಥದ ಕಾಲದಲ್ಲಿ ಆಯಿತೆಂದು ಊಹಿಸಲಾಗಿದೆ.
ಗಜಲ್
ಗಜಲ್ ಮೂಲತಃ ಪರ್ಷಿಯಾದ ಸಂಗೀತ ಪ್ರಕಾರ. ಈಗಲೂ ಸಹ ಭಾರತದ ಹೊರಗೆ ಇರಾನ್, ಮಧ್ಯ ಏಷ್ಯಾ, ಟರ್ಕಿ ಮೊದಲಾದ ದೇಶಗಳಲ್ಲಿ ಈ ಸಂಗಿತ ಪ್ರಕಾರ ಪ್ರಚಲಿತವಾಗಿದೆ. ಭಾರತದಲ್ಲಿ ಗಜಲ್ ಗಳ ಜಾನಪದ ಹಾಗೂ ಜನಪ್ರಿಯ ರೂಪಾಂತರಗಳುಂಟು. ಭಾರತದ ಪ್ರಸಿದ್ಧ ಗಜಲ್ ಗಾಯಕರು ಜಗಜೀತ್ ಸಿಂಗ್, ಪಂಕಜ್ ಉಧಾಸ್ ಮೊದಲಾದವರು. ಪಾಕಿಸ್ತಾನದ ಮೆಹದಿ ಹಸನ್ ಮತ್ತು ಗುಲಾಂ ಅಲಿ ಈ ಶೈಲಿಯ ಪ್ರಸಿದ್ದ ಗಾಯಕರು. ಈ ಹಾಡುಗಳ ವಸ್ತು ಶೃಂಗಾರದಿಂದ ಭಕ್ತಿಯವರೆಗೆ ವ್ಯತ್ಯಾಸಗೊಳ್ಳುತ್ತದೆ.
ಖಯಾಲ್
ಇತ್ತೀಚಿನ ವರ್ಷಗಳಲ್ಲಿ ಹಿಂದುಸ್ತಾನಿ ಸಂಗೀತದ ಅತ್ಯಂತ ಜನಪ್ರಿಯ ಪ್ರಕಾರ ಖಯಾಲ್. ಈ ಪ್ರಕಾರದಲ್ಲಿ ಮನೋಧರ್ಮ ಸಂಗೀತದ ಪ್ರಾಮುಖ್ಯತೆ ಇತರ ಪ್ರಕಾರಗಳದ್ದಕ್ಕಿಂತ ಹೆಚ್ಚು. ೧೮ ನೆಯ ಶತಮಾನದಿಂದ ಇತ್ತೀಚೆಗೆ ಜನಪ್ರಿಯವಾದ ಈ ಪ್ರಕಾರದ ಇತ್ತೀಚಿನ ಹಾಡುಗಾರರಲ್ಲಿ ಪ್ರಸಿದ್ಧರಾದವರು ಭೀಮಸೇನ್ ಜೋಷಿ, ಮಲ್ಲಿಕಾರ್ಜುನ ಮನ್ಸೂರ್, ಮತ್ತಿತರರು.
ತರಾನಾ
ತರಾನಾಗಳು ಕರ್ನಾಟಕ ಸಂಗೀತ ಪದ್ಧತಿಯ ತಿಲ್ಲಾನಾ ಗಳನ್ನು ಹೋಲುವಂತಹ ಕೃತಿಗಳು. ಸಂತೋಷ ಭಾವವನ್ನು ಮೂಡಿಸುವ ಉದ್ದೇಶವನ್ನು ಹೊಂದಿರುವ ಈ ಕೃತಿಗಳನ್ನು ಸಾಮಾನ್ಯವಾಗಿ ಕಛೇರಿಗಳ ಕೊನೆಯಲ್ಲಿ ಹಾಡಲಾಗುತ್ತದೆ. ಲಯಬದ್ಧವಾದ ಶಬ್ದಪುಂಜಗಳು ಹೆಚ್ಚಿದ್ದು ಪದಗಳ ಬಳಕೆ ಈ ಪ್ರಕಾರದಲ್ಲಿ ಕಡಿಮೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಂಸ್ಕೃತಿ ವರ್ಗ:ಸಂಗೀತ
ಬೇವಿನ ಎಣ್ಣೆ
ಬೇವಿನ ಎಣ್ಣೆ ಯನ್ನು  ಬೇವಿನ ಗಿಡದ ಬೀಜದಿಂದ ತೆಗೆಯುತ್ತಾರೆ. ಬೇವು ಗಿಡ ಮೆಲಿಯೆಸಿ/ಮಾಲ್ವೇಸಿ ಸಸ್ಯ ಕುಟುಂಬಕ್ಕೆ ಸೇರಿದ ಮರ. ಇದರ ಸಸ್ಯ ಶಾಸ್ತೀಯ ಹೆಸರು 'ಅಜಾಡಿರಿಕ್ಟ ಇಂಡಿಕ (Azadirichta Indica). ಬೇವು (ಒಳ್ಳೆ ಬೇವು) ಭಾರತ ಉಪಖಂಡದ ಮೂಲ ವಾಸಿ. ಇದು ಭಾರತದ ಜನ ಜೀವನದಲ್ಲಿ ಹಾಸು ಹೊಕ್ಕಾದ ಮರಗಳಲ್ಲಿ ಒಂದು. ತೀವ್ರ ತರದ ಬರಗಾಲದಲ್ಲಿಯೂ ಬದುಕಿ, ಜನೋಪಯೋಗಿ ಎನಿಸಿದ ಮರ ಇದಾಗಿದೆ. ಬೇವಿನ ಗಿಡವನ್ನು ತೆಲುಗು ಭಾಷೆಯಲ್ಲಿ 'ವೇಪ ' ಎಂದು ಕರೆಯುತ್ತಾರೆ. ಆಂಗ್ಲ ಭಾಷೆಯಲ್ಲಿ ಇದನ್ನು  'ನೀಮ್' (neem) ಎನ್ನುತ್ತಾರೆ. ಬೇವಿನ ಎಣ್ಣೆಯು ಆಹಾರವಾಗಿ ಉಪಯೋಗಿಸುವುದಕ್ಕೆ ಯೋಗ್ಯವಲ್ಲ. ಬೇವಿನ ಎಣ್ಣೆಯಲ್ಲಿ ಇರುವ ಅಜಾಡಿರಿಕ್ಟನ್ ಯನ್ನು ಟ್ರೈ ಟೆರ್ಪಎಂಟ್  ಕಾರಣವಾಗಿ ಬೇವಿನ ಎಣ್ಣೆಯನ್ನು ಅಡಿಗೆ ಎಣ್ಣೆಯಾಗಿ ಉಪಯೋಗಿಸುವುದಕ್ಕೆ  ಆಗುವುದಿಲ್ಲ. ಬೇವಿನ ಗಿಡ, ಎಲೆ, ತೊಗಟೆ, ಬೀಜ ಎಲ್ಲವೂ   ಔಷಧ ಗುಣಗಳನ್ನು ಹೊಂದಿವೆ. ಬರಗಾಲದ ಸಮಯದಲ್ಲಿ ಎಲೆ ಉದುರುತ್ತದೆ. ದಟ್ಟವಾದ ಹಂದರ ತೊಗಟೆ ಸಾಧಾರಣ ಮಂದವಾಗಿ, ಕರಿಬೂದು ಬಣ್ಣವಾಗಿರುತ್ತದೆ. ದಾರ(ನೂಲು)ವು ಕೆಂಪು ಕಂದು ಬಣ್ಣವಿದ್ದು ಸೀಳಿಕೆಗಳಿರುತ್ತವೆ. ಇದು ಮಧ್ಯಮ ಪ್ರಮಾಣದ ನಿತ್ಯಹರಿದ್ವರ್ಣದ ಮರ. ಇದರ ದಾರವು ಬಹುಪಯೋಗಿ, ಬಡವರ ಪಾಲಿನ ಸಾಗುವಾನಿ ಎನ್ನುವ ಹೆಸರನ್ನು ಪಡೆದಿದೆ. ಹೂಗಳು ಸಣ್ಣದಾಗಿದ್ದು ಬಿಳಿಯ ಬಣ್ಣ  ಇರುತ್ತವೆ. ಒಂದು ಗಿಡದಿಂದ ಒಂದು ಬಾರಿಗೆ ೫೦ ರಿಂದ ೬೦ ಕೇ ಜಿ. ಹಣ್ಣು/ಫಲ ಬರುತ್ತದೆ. ಗಿಡಕ್ಕೆ ೩ ಸಂವತ್ಸರ ಬಂದ ಕೊಡಲೇ ಹೂವು ಬರುತ್ತದೆ. ಹಣ್ಣು ಬರುವುದು ೭ ಸಂವತ್ಸರವಾದ ಮೇಲೆ. ಜನವರಿಯಿಂದ ಆರಂಭವಾಗಿ ಏಪ್ರಿಲ್ ತಿಂಗಳವರೆಗೆ ಹೂವು ಬಿಡುತ್ತದೆ. ಫಸಲು ಮೇ ಆಗಸ್ಟ್ ತಿಂಗಳಲ್ಲಿ ಆಗುತ್ತದೆ. ಹಣ್ಣಿನಲ್ಲಿ ಬೀಜದ ಶಾತ ೪:೧ ಇರುತ್ತದೆ. ಒಣಗಿಸಿದ ಹಣ್ಣಿನೊಳಗೆ ಎಣ್ಣೆ ೨೦-೨೨% ಇರುತ್ತದೆ. ಒಣಗಿದ ಹಣ್ಣಿನಲ್ಲಿ ಬೀಜ  ೨೩-೨೫%, ಕಾಳು(kernel) ೪೫% ಇರುತ್ತವೆ. ಬೀಜದ ಸಿಪ್ಪೆ (Shell/hull) ೪.೫%,ಕುಸುರ (pulp) 40%ಇರುತ್ತವೆ. ಬೇವಿನ ಎಣ್ಣೆಯಲ್ಲಿ ಟ್ರಿಟೆರಿಪೆಂಟೆನ್ ೩೨-೨೫೦೦ppm ಇರುತ್ತದೆ. ಹಣ್ಣು ೧-೨ ಸೆಂ.ಮೀ ಉದ್ದ ಇರುತ್ತದೆ. ಕಾಯಿ ಹಸಿರು  ಬಣ್ಣದಲ್ಲಿದ್ದು, ಮಾಗಿದ ಮೇಲೆ ಹಳದಿ ಬಣ್ಣಕ್ಕೆ  ತಿರುಗುತ್ತದೆ. ಹಸಿರು ಕಾಯಿ ಕಹಿಯಾಗಿರುತ್ತದೆ. ಹಣ್ಣು ಆದ ಮೇಲೆ ಕಹಿ ಮತ್ತು ಸಿಹಿ ಕೂಡಿದ ಒಗರು  ರುಚಿ  ಬರುತ್ತದೆ.
ಬೇವಿನ ಬೀಜದಿಂದ ಎಣ್ಣೆ ತೆಗೆಯುವ ವಿಧಾನ
ಶೇಖರಣೆ ಮಾಡಿದ ಬೇವಿನ ಹಣ್ಣುಗಳನ್ನು ವೊದಲು ಚೆನ್ನಾಗಿ ಒಣಗಿಸಬೇಕು. ಹಣ್ಣುಗಳ ಜೊತೆ ಬಂದ ಹಣ್ಣನ್ನು ತೆಗೆದು ಹಾಕಬೇಕು. ಒಣಗಿದ ಬೇವಿನ ಬೀಜವನ್ನು ಹೈಡ್ರಾಲಿಕ್ ಪ್ರೆಸ್ (hydraulic press) ಅಥವಾ ಎಕ್ಸುಪೆಲ್ಲರು(expeller) ಯಂತ್ರಗಳಲ್ಲಿ ನಡೆಸಿ ಎಣ್ಣೆಯನ್ನು ತೆಗೆಯುವರು. ಕೆಲವೂಂದು ಸಂದರ್ಭಗಳಲ್ಲಿ ಹಣ್ಣುಗಳ ಮೇಲೆ ಇರುವ ತೊಗಲು ಮತ್ತು ಸಿಪ್ಪೆಯನ್ನು ತೆಗೆದು ಆಮೇಲೆ ಎಣ್ಣೆಯನ್ನು ತೆಗೆಯುತ್ತಾರೆ. ಎಣ್ಣೆಯನ್ನು ತೆಗೆದ ಮೇಲೆ ಹಿಂಡಿ / ಪಿಂಡಿಯಲ್ಲಿ ಇನ್ನು ೬-೮% ಎಣ್ಣೆ ಉಳಿಯುತ್ತದೆ. ಅದನ್ನು ಸಾಲ್ವೆಂಟ್ ಏಕ್ಸುಟ್ರಾಕ್ಷನು ಪ್ಲಾಂಟ್ನಲ್ಲಿ ನಡೆಸಿ ತೆಗೆಯುತ್ತಾರೆ.
ಬೇವಿನ ಎಣ್ಣೆ
ಬೀಜದಿಂದ ಸಂಗ್ರಹಣೆ ಮಾಡಿರುವ ಎಣ್ಣೆ ದಟ್ಟವಾದ ಕೆಂಪು ಅಥವಾ  ಬೂದು  ಬಣ್ಣದಲ್ಲಿರುತ್ತದೆ. ಗಾಢ ವಾಸನೆ (strong smell) ಹೊಂದಿರುತ್ತದೆ. ಎಣ್ಣೆಯಲ್ಲಿ ಅಸಂತೃಪ್ತ ಕೊಬ್ಬಿನ ಆಮ್ಲಗಳು ಹೆಚ್ಚಿನ ಅಂಶದಲ್ಲಿರುತ್ತವೆ. ಬೇವಿನ ಬೀಜದ ಎಣ್ಣೆಯಲ್ಲಿ ಮಿರಿಸ್ಟಿಕ್, ಪಾಮಿಟಿಕ್ ಮತ್ತು ಸ್ಟಿಯರಿಕ್ ಸಂತೃಪ್ತ ಕೊಬ್ಬಿನ ಆಮ್ಲಗಳು, ಒಲಿಕ್, ಲಿನೊಲಿಕ್ ಅಸಂತೃಪ್ತ ಕೊಬ್ಬಿನ ಆಮ್ಲಗಳಿರುತ್ತವೆ. ಎಣ್ಣೆಯಲ್ಲಿ ಅಜಾಡಿರಿಕ್ಟನ್ ಇರುವುದರಿಂದ, ಎಣ್ಣೆಯು ಅಡುಗೆ ಎಣ್ಣೆಯಾಗಿ ಬಳಸುವುದಕ್ಕೆ ಉಪಯುಕ್ತವಲ್ಲ.
ಬೇವಿನ ಎಣ್ಣೆ ಭೌತಿಕ ಲಕ್ಷ್ಣಣಗಳು
ಒಳಗಿನಕೊಂಡಿಗಳು
ವರ್ಗ:ಎಣ್ಣೆಗಳು
ಪೆನ್ಸಿಲಿನ್
ಪೆನ್ಸಿಲಿನ್ ಎ೦ಬುದು ಪೆನಿಸಿಲಿಯಂ ಶಿಲೀಂಧ್ರಗಳಿ೦ದ ಪಡೆದ ಪ್ರತಿಜೀವಕಗಳ ಒಂದು ಗುಂಪು. ಔಷಧಗಳ ಪಟ್ಟಿಯಲ್ಲಿ ಎಲ್ಲಾ ಔಷಧಗಳಿ೦ಥ ಹೆಚ್ಚು ಪರಿಣಾಮಕಾರಿಯಾದ ಆಂಟಿಬಯಾಟಿಕ್ಸ್ ಪೆನ್ಸಿಲಿನ್ ಆಗಿದೆ. ಇದು ಸ್ಟ್ಯಾಫಿಲೊಕೊಸ್ಸಿ ಮತ್ತು ಸ್ಟ್ರೆಪ್ಟೊಕಾಕೈ ಬ್ಯಾಕ್ಟೀರಿಯಾದಿ೦ದಾಗಿ ಉಂಟಾಗುವ ಅನೇಕ ರೀತಿಯ ಗ೦ಭೀರವಾದ ರೋಗಗಳ ವಿರುದ್ಧ ಪರಿಣಾಮಕಾರಿಯಾಗಿ ಹೂರಾಡಿದ ಮೊದಲ ಔಷಧವಾಗಿದೆ.ದುರುಪಯೋಗದ ಕಾರಣ ಹಲವು ಪ್ರಕಾರಗಳ ನಿರೋಧಕ ಬ್ಯಾಕ್ಟೀರಿಯಾಗಳು    ಸೃಷ್ಟಿಯಾಗಿದ್ದರೂ ಸಹ ಪೆನಿಸಿಲಿನ್ ಅನ್ನು ಮಾತ್ರ ಇನ್ನೂ ವ್ಯಾಪಕವಾಗಿ ಬಳಸಲಾಗುತ್ತಿದೆ. ಎಲ್ಲಾ ಪೆನಿಸಿಲಿನ್ ಗಳು β-ಲ್ಯಾಕ್ಟಮ್ ಪ್ರತಿಜೀವಕಗಳು. ಇವುಹಗಳನ್ನು ಗ್ರಾಂ-ಪಾಸಿಟಿವ್ ಮೊದಲಾದ ಬ್ಯಾಕ್ಟೀರಿಯಾಗಳಿ೦ದಾಗಿ ಉ೦ಟಾಗುವ  ಸೋಂಕುಗಳ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ.ಆ೦ಟಿಸ್ಟಾಫಿಲೊಕಾಕೈ ಪೆನಿಸಿಲಿನ್, ಅಮೈನೊಪೆನಿಸಿಲಿನ್ಸ್ ಮತ್ತು ಹೆಚ್ಚು-ಪ್ರಬಲ ಆ೦ಟಿಸ್ಯುಡೊಮೊನಲ್ ಪೆನಿಸಿಲಿನ್ ಮೊದಲಾದ ಹಲವಾರು ವರ್ಧಿತ ಪೆನ್ಸಿಲಿನ್ ಕುಟುಂಬಗಳು ಅಸ್ತಿತ್ವದಲ್ಲಿವೆ. ಇವು ಹೆಚ್ಚುವರಿ ಬ್ಯಾಕ್ಟೀರಿಯಾಗಳ ವಿರುದ್ಧ ಪರಿಣಾಮಕಾರಿಯಾಗಿ ಹೂರಡುತ್ತವೆ.
ವೈದ್ಯಕೀಯ ಉಪಯೋಗಳು
ಬೆನಸೈಲ್ಪೆನಿಸಿಲಿನ್ನ (ಪೆನ್ಸಿಲಿನ್ G), ಪ್ರೋಕೇಯ್ನ್ ಬೆನಸೈಲ್ಪೆನಿಸಿಲಿನ್ನ (ಪ್ರೋಕೇಯ್ನ್ ಪೆನ್ಸಿಲಿನ್),ಬೆನ್ಸಾತೈನ್ ಬೆನಸೈಲ್ಪೆನಿಸಿಲಿನ್ ಮತ್ತು ಫೀನೊಕ್ಸಿಮೀತೈಲ್ಪೆನ್ಸಿಲಿನ್ (ಪೆನ್ಸಿಲಿನ್ ವಿ) ಮೊದಲಾದವುಗಲನ್ನು ಉಲ್ಲೇಖಿಸಲು ಸಾರ್ವತ್ರಿಕವಾಗಿ "ಪೆನ್ಸಿಲಿನ್" ಎ೦ಬ ಪದವನ್ನು ಸಾಮಾನ್ಯವಾಗಿ  ಬಳಸಲಾಗುತ್ತದೆ.ಪ್ರೋಕೇಯ್ನ್ ಪೆನ್ಸಿಲಿನ್ ಮತ್ತು ಬೆನ್ಸಾತೈನ್ಪೆನ್ಸಿಲಿನ್,ಬೆನಸೈಲ್ಪೆನಿಸಿಲಿನ್ನಹಾಗೆಯೆ ಜೀವಿರೋಧಿ ಚಟುವಟಿಕೆ ಹೊಂದಿವೆ ಆದರೆ ಅವುಗಳಿಗಿ೦ತ ಸುದೀರ್ಘ ಕಾಲ ಕಾರ್ಯನಿರ್ವಹಿಸುತ್ತದೆ.ಫೀನೊಕ್ಸಿಮೀತೈಲ್ಪೆನ್ಸಿಲಿನ್ಗಿ೦ತ,ಬೆನಸೈಲ್ಪೆನಿಸಿಲಿನ್ ಗ್ರಾಮ್-ನಕರಾತ್ಮಕ ಬ್ಯಾಕ್ಟೀರಿಯಾಗಳ ವಿರುದ್ಧ ಹೆಚ್ಚು ಸಕ್ರಿಯವಾಗಿ ಹೂರಾದುತ್ತದೆ.ಬೆನಸೈಲ್ಪೆನಿಸಿಲಿನ್ನ, ಪ್ರೋಕೇಯ್ನ್ ಪೆನ್ಸಿಲಿನ್ ಮತ್ತು ಪೆನ್ಸಿಲಿನ್ ಬೆನ್ಸಾತೈನ್ ನನ್ನು ಇಂಜೆಕ್ಷನ್ ಮೂಲಕ ನೀಡಲಾಗುತ್ತದೆ, ಆದರೆ ಫೀನೊಕ್ಸಿಮೀತೈಲ್ಪೆನ್ಸಿಲಿನ್ ನನ್ನು ಮೌಖಿಕವಾಗಿ ನೀಡಲಾಗುತ್ತದೆ.
ಪ್ರಭಾವಗಳು
ವಿಸ್ತರಿಸುತ್ತಿರುವ ಪೆನ್ಸಿಲಿನ್ ನಿರೋಧಕ ಬ್ಯಾಕ್ಟೀರಿಯಾದ ಸಂಖ್ಯೆಯ ಹೊರತಾಗಿಯೂ, ಈಗಲೂ ಇದನ್ನು ವಿವಿಧ ರೀತಿಯ ಬ್ಯಾಕ್ಟೀರಿಯಾದಿಂದ ಉಂಟಾಗುವ ಸೋಂಕುಗಳ ಚಿಕಿತ್ಸೆಗೆ ಬಳಸಬಹುದಾಗಿದೆ. ಸೊ೦ಕನ್ನು೦ಟುಮಾಡುವ ಬ್ಯಾಕ್ಟೀರಿಯಾಗಳ ಗು೦ಪಿನಲ್ಲಿ ಸ್ಟ್ರೆಪ್ಟೊಕಾಕೈ, ಸ್ಟ್ಯಾಫಿಲೊಕೊಸ್ಸಿ, ಕ್ಲಾಸ್ಟ್ರಿಡಿಯಮ್, ಮತ್ತು ಲಿಸ್ಟೇರಿಯಾ ಕುಲಗಳ ಸೇರಿವೆ
ಪ್ರತಿಕೂಲ ಪರಿಣಾಮಗಳು
ಅತಿಸಾರ, ಅತಿಸೂಕ್ಷ್ಮ, ವಾಕರಿಕೆ, ರಾಶ್, ನರಗಳ ತೊಂದರೆ, ಚುಚ್ಚುವುದು, ಮತ್ತು (ಕ್ಯಾಂಡಿಡಿಯಾಸಿಸ್ ಸೇರಿದಂತೆ) ಸೂಪರ್ ಇನ್ಪೆಕ್ಷನ್ ಇವು ಸಾಮಾನ್ಯವಾಗಿ ಪೆನ್ಸಿಲಿನ್ಗಳ ಬಳಕೆಯಿಂದಾಗಿ ಉ೦ಟಾಗುವ ಪ್ರತಿಕೂಲ ಪರಿಣಾಮಗಳಾಗಿವೆ.
ಕಾರ್ಯನಿರ್ವೇಧನಾ ಕ್ರಮ
ಬ್ಯಾಕ್ಟೀರಿಯಾಗಳು ತಮ್ಮ ಜೀವಕೋಶ ಗೋಡೆಗಳನ್ನು ನಿರ೦ತರವಾಗಿ ಮರುರೂಪಿಸುತ್ತಿರುತ್ತವೆ. ಪೆನಿಸಿಲಿನ್ ನ, ನಾಲ್ಕು ಸದಸ್ಯರುಳ್ಳ β ಲ್ಯಾಕ್ಟಂ ರಿಂಗ್ ಹೋಗಿ ಡಿಡಿ-ಟ್ರ್ಯಾನ್ಸ್ಪೆಪ್ಟಿಡೇಸ್ ಕಿಣ್ವವನ್ನು ಬಂಧಿಸುವ ಮೂಲಕ; β ಲ್ಯಾಕ್ಟಂ ಪ್ರತಿಜೀವಕಗಳು, ಬ್ಯಾಕ್ಟೀರಿಯಾದ ಕೋಶ ಗೋಡೆಗಳಲ್ಲಿರುವ ಪೆಪ್ಟಿಡೋಗ್ಲೈಕಾನ್ನಿನ ಅಡ್ಡ ಕೊಂಡಿಗಳ ರಚನೆಗೆ ಅಡ್ಡಿಪಡಿಸುತ್ತವೆ.ಇದರ ಪರಿಣಾಮವಾಗಿ, ಡಿಡಿ-ಟ್ರ್ಯಾನ್ಸ್ಪೆಪ್ಟಿಡೇಸ್ ಗೆ ಈ ಅಡ್ಡ ಕೊಂಡಿಗಳ ರಚನೆಯಲ್ಲಿ ವೇಗವರ್ಧಕವಾಗಿ ಪ್ರವರ್ತಿಸಲು ಸಾಧ್ಯವಾಗುವುದಿಲ್ಲ, ಅಲ್ಲದೆ ಕೋಶ ಗೋಡೆಗಳ ನಿರ್ಮಾಣ ಮತ್ತು ಅವನತಿಗಳ ಕ್ರಮದಲ್ಲಿ ಅಸಮತೋಲನಗಳು ಕ೦ಡುಬ೦ದು, ಜೀವಕೋಶಗಳು ವೇಗವಾಗಿ ಸಾಯುವುದಕ್ಕೆಕಾರಣವಾಗುತ್ತದೆ.
ವರ್ಗ:ಔಷಧ ವರ್ಗ:ಶಿಲೀಂಧ್ರಗಳು
ರಾಷ್ಟ್ರೀಯತೆ
ಇತಿವೃತ್ತ
ರಾಜ್ಯವು ಪ್ರಾಥಮಿಕ ಪ್ರಾಮುಖ್ಯತೆಯದೆಂದು ನಂಬಿಕೆ ಅಥವಾ ಒಂದು ರಾಜ್ಯ ಇತರ ಎಲ್ಲ ರಾಜ್ಯಗಳಿಂದ ನೈಜವಾಗಿ ಉನ್ನತವೆಂಬ ನಂಬಿಕೆ ಕೂಡ ಒಳಗೊಳ್ಳಬಹುದು. ಇದನ್ನು ಒಂದು ಚಳುವಳಿಯ ಸ್ಥಾಪನೆಯನ್ನು ವಿವರಿಸಲು ಅಥವಾ ಒಂದು ಜನಾಂಗೀಯ ಗುಂಪಿಗಾಗಿ ಸ್ವದೇಶವನ್ನು ಸಂರಕ್ಷಿಸುವುದಕ್ಕೂ (ಸಾಮಾನ್ಯವಾಗಿ ಒಂದು ಸ್ವಯಾಧಿಕಾರದ ರಾಜ್ಯ) ಬಳಸಬಹುದು. ಕೆಲವು ಸನ್ನಿವೇಶಗಳಲ್ಲಿ ರಾಷ್ಟ್ರೀಯ ಸಂಪ್ರದಾಯದ ಗುರುತಿಸುವಿಕೆ ಇತರ ಜನಾಂಗಗಳ ಅಥವಾ ಸಂಪ್ರದಾಯಗಳ ಒಂದು ನಕಾರಾತ್ಮಕ ದೃಷ್ಟಿಕೋನದ ಜೊತೆ ಸಂಯೋಜಿಸಲಾಗುವುದು. ಪರ್ಯಾಯವಾಗಿ, ರಾಷ್ಟ್ರೀಯತೆಯನ್ನು ನೈಜವಾಗಿ ಭಾಷೆ, ಜನಾಂಗ ಅಥವಾ ಜಾತಿಯ ಅಡಿಯಲ್ಲಿ ವ್ಯಕ್ತಪಡಿಸಲಾಗದ ಕಲ್ಪಿತ ಸಮುದಾಯಗಳತ್ತ ಸಂಗ್ರಹಿತ ಸ್ವವ್ಯಕ್ತಿತ್ವಗಳಾಗಿ ಕೂಡ ಪ್ರದರ್ಶಿಸಬಹುದು, ಆದರೆ ಇದನ್ನು ಒಂದು ವ್ಯಕ್ತಪಡಿಸಿದ ರಾಷ್ಟ್ರದ ಎಲ್ಲಾ ವ್ಯಕ್ತಿಗಳೂ ಕೂಡಿ ಸಾಮಾಜಿಕವಾಗಿ ನಿರ್ಮಿಸಬೇಕು. ರಾಷ್ಟ್ರೀಯತೆಯು ಗತಕಾಲದ ಹಿಂದಿನ ರಾಷ್ಟ್ರೀಯತೆಯನ್ನು ಬೇಡಿ ಕೆಲವು ಸಲ ಪ್ರತಿಗಾಮಿ ಆಗಿರುತ್ತದೆ, ಮತ್ತು ಇದು ಕೆಲವೊಮ್ಮೆ ವಿದೆಶೀಯರ ಹೊರದೂಡುವಿಕೆಯನ್ನು ಅಪೇಕ್ಷಿಸುತ್ತದೆ. ಕೆಳದರ್ಜೆಯ ಜನಾಂಗದ ಮೂಲಸ್ಥಳವೆಂಬ ಕಾರಣಕ್ಕೆ ಒಂದು ಸ್ವತಂತ್ರ ಪ್ರತ್ಯೇಕ ರಾಜ್ಯವನ್ನು ಸ್ಥಾಪಿಸಲು ಕರೆಯನ್ನು ನೀಡುವ ಮೂಲಕ ರಾಷ್ಟ್ರೀಯತೆಯ ಇನ್ನೊಂದು ಮುಖ ಕ್ರಾಂತಿದಾಯಕವಾಗಿದೆ.ರಾಷ್ಟ್ರೀಯತೆ ಸಂಗ್ರಹಿತ ಪರಿಚಯಕ್ಕೆ ಹೆಚ್ಚು ಪ್ರಾಧಾನ್ಯತೆ ನೀಡುತ್ತದೆ - ’ಜನರು’ ಸ್ವಯಾಧಿಕಾರಿಗಳಾಗಿರಬೇಕು, ಸಂಘಟಿತರಾಗಿರಬೇಕು ಮತ್ತು ಒಂದೇ ರಾಷ್ಟ್ರೀಯ ಸಂಪ್ರದಾಯವನ್ನು ವ್ಯಕ್ತಪಡಿಸಬೇಕು. ಹೇಗಿದ್ದರೂ, ಕೆಲವು ರಾಷ್ಟ್ರೀಯವಾದಿಗಳು ತನ್ನ ಸ್ವಂತ ರಾಷ್ಟ್ರೀಯ ಪರಿಚಯದ ಒಂದು ಪ್ರಮುಖ ಭಾಗವೆಂದು ವೈಯುಕ್ತತೆಗೆ ಪ್ರಾಧಾನ್ಯ ನೀಡುತ್ತಾರೆ.
ಇತಿಹಾಸ
ರಾಷ್ಟ್ರೀಯತೆಯು ಅಭಿವೃದ್ಧಿಗೊಳ್ಳುವದಕ್ಕಿಂತ ಮುಂಚೆ, ಜನರು ಸಾಮಾನ್ಯವಾಗಿ ಅವರ ರಾಷ್ಟ್ರಕ್ಕಿಂತ ಹೆಚ್ಚಾಗಿ ಒಂದು ನಗರದತ್ತ ಅಥವಾ ಒಬ್ಬ ನಿರ್ದಿಷ್ಟ ನಾಯಕನಿಗೆ ನಿಷ್ಠಾವಂತರಾಗಿರುತ್ತಿದ್ದರು. 18ನೇಯ ಶತಮಾನದ ಅಂತ್ಯದ ಅಮೇರಿಕ ಕ್ರಾಂತಿ ಹಾಗೂ ಫ್ರೆಂಚ್ ಕ್ರಾಂತಿಯ ಚಳುವಳಿಯ ಪ್ರಾರಂಭವನ್ನು ಎನ್‌ಸೈಕ್ಲೋಪೀಡಿಯ ಬ್ರಿಟಾನಿಕಾದಲ್ಲಿ ಗುರುತಿಸಲಾಗಿದೆ; ಇತರ ಇತಿಹಾಸಕಾರರು ವಿಶೇಷವಾಗಿ ಫ್ರೆಂಚ್ ಕ್ರಾಂತಿಯ ಸಮಯದ ಫ್ರಾಂನ್ಸ್‌ನಲ್ಲಿನ ಅತಿರಿಕ್ತ-ರಾಷ್ಟ್ರೀಯತೆಯ ಪಕ್ಷವನ್ನು ಎತ್ತಿ ತೋರಿಸುತ್ತಾರೆ. ರಾಷ್ಟ್ರೀಯತೆ ಎಂಬ ಪದವು ಜೊಹಾನ್ ಒಟ್ಟಫ್ರೆಡ್ ಹರ್ಡರ್ (ನ್ಯಾಶನಲಿಸಮ್us ) ಅವರಿಂದ 1770ರ ಅಂತ್ಯದಲ್ಲಿ ಸೃಷ್ಟಿಸಲಾಗಿತ್ತು. ರಾಷ್ಟ್ರೀಯತೆ ನಿರ್ಧಿಷ್ಟವಾಗಿ ಎಲ್ಲಿ ಹಾಗೂ ಯಾವಾಗ ಉದ್ಭವಿಸಿತು ಎಂದು ಗುರುತಿಸುವುದು ಕಠಿಣ, ಆದರೆ ಇದರ ಅಭಿವೃದ್ಧಿಯು ಆಧುನಿಕ ರಾಜ್ಯಕ್ಕೆ ತೀರ ಹತ್ತಿರದ ಸಂಬಂಧವನ್ನು ಹೊಂದಿದೆ ಮತ್ತು 18ನೇಯ ಶತಮಾನದ ಅಂತ್ಯದ ಫ್ರೆಂಚ್ ಕ್ರಾಂತಿ ಹಾಗೂ ಇದು ಅಮೆರಿಕಾದ ಕ್ರಾಂತಿಯ ಜೊತೆ ಜನಪ್ರಿಯ ಸಾರ್ವಭೌಮತ್ವದ ಪ್ರೇರಣೆಯ ಮೂಲಕ ಅಸ್ತಿತ್ವಕ್ಕೆ ಬಂದಿತ್ತು. ಆ ಸಮಯದಿಂದ, ಪ್ರಾಯಶಃ ಬಹಳ ಗಮನಾರ್ಹವಾಗಿ ಮೊದಲನೇ ವಿಶ್ವ ಯುದ್ಧ ಹಾಗೂ ವಿಶೇಷವಾಗಿ ಎರಡನೇಯ ವಿಶ್ವ ಯುದ್ಧರ ಒಂದು ಪ್ರಮುಖ ಪ್ರಭಾವವಾಗಿ ಅಥವಾ ಆಧಾರ ಸೂತ್ರವಾಗಿ ರಾಷ್ಟ್ರೀಯತೆ ಇತಿಹಾಸದ ಒಂದು ಅತಿ ಪ್ರಮುಖ ರಾಜಕೀಯ ಹಾಗೂ ಸಾಮಾಜಿಕ ಶಕ್ತಿಯಾಗಿ ಬೆಳೆದಿದೆ. ದಬ್ಬಾಳಿಕೆಇದು ಒಂದು ಪ್ರಕಾರದ ಅಧಕಾರವುಳ್ಳ ಪೌರ ರಾಷ್ಟ್ರೀಯತೆ, ಇದು ರಾಜ್ಯದ ಸಂಪೂರ್ಣ ನಿಷ್ಠೆ ಹಾಗೂ ಆಜ್ಞಾಪಾಲನೆಗೆ ಹೆಚ್ಚಿನ ಪ್ರಾಧಾನ್ಯತೆ ನೀಡುತ್ತದೆ, ಇದರ ಉದ್ದೇಶ ಒಬ್ಬಂಟಿಯಾಗಿ ರಾಷ್ಟ್ರದ ಹಿತಾಸಕ್ತಿಗಳ ಸೇವೆಯನ್ನು ನೆರವೇರಿಸುವುದಾಗಿದೆ.
ರಾಷ್ಟ್ರೀಯ ಪವಿತ್ರತೆ
300px|thumb| ರಾಷ್ಟ್ರೀಯತಾವಾದಿ ಕಲೆಯ ಪ್ರಮುಖ ಉದಾಹರಣೆಯಂತೆ ಸ್ವಾತಂತ್ರ್ಯವು ಜನರಿಗೆ ಮಾರ್ಗದರ್ಶನ ನೀಡುತ್ತದೆ.(ಈಜೆನ್ ಡೆಲಕ್ರಕ್ಸ್) ಕೆಲವು ರಾಷ್ಟ್ರೀಯತಾವಾದಿಗಳು ನಿಶ್ಚಿತವಾದ ಗುಂಪುಗಳಿಂದ ಬೇರ್ಪಡುತ್ತಾರೆ. ಕೆಲವರ ದೃಷ್ಟಿಯಲ್ಲಿ ವಾಸ್ತವವಾಗಿ ತಮ್ಮ ರಾಷ್ಟ್ರದ ಪೌರರು ಒಂದು ಅರ್ಥದಲ್ಲಿ ನಿಜವಾದ ಪೌರರಲ್ಲ ಎಂಬ ಭಾವನೆ ಮತ್ತು ಆ ಕಾರ‍ಣದಿಂದಾಗಿ "ನಿಜವಾದ" ಪೌರರು ಸಮರ್ಥವಾದ ಹಕ್ಕುಗಳಿಂದ ಸಂರಕ್ಷಿತವಾಗಿರುವುದಿಲ್ಲ. ರಾಷ್ಟ್ರೀಯ ಪರಿಚಯಕ್ಕೆ ರಾಷ್ಟ್ರದಿಂದ ಆಕ್ರಮಿಸಲಾದ ವಾಸ್ತವವಾದ ಕ್ಷೇತ್ರಗಳಿಗಿಂತ ಕೆಲವು ಸಲ ಪೌರಾಣಿಕ ಮೂಲನಾಡು ಹೆಚ್ಚು ಮಹತ್ವದಾಗಿರುತ್ತದೆ.
ಪೌರ ರಾಷ್ಟ್ರೀಯತೆ
ಸಮಾನವಾದ ಹಾಗೂ ಹಂಚಿಕೊಂಡ ರಾಜಕೀಯ ಹಕ್ಕುಗಳುಳ್ಳ ಮತ್ತು ಏಕರೂಪದ ರಾಜಕೀಯ ಪ್ರಕ್ರಿಯೆಗಳಿಗೆ ನಿಷ್ಠೆಯುಳ್ಳ ಜನರ ಸಂಘಟನೆಯೇ ರಾಷ್ಟ್ರ ಎಂದು ಪೌರ ರಾಷ್ಟ್ರೀಯತೆ ವ್ಯಾಖ್ಯಾನಿಸಿದೆ. ಪೌರ ರಾಷ್ಟ್ರೀಯತೆಯ ಸಿದ್ಧಾಂತದ ಪ್ರಕಾರ ರಾಷ್ಟ್ರವು ಸಮಾನವಾದ ಜನಾಂಗೀಯ ವಂಶಪರಂಪರೆಯ ಮೇಲೆ ಆಧಾರಿತವಾಗಿಲ್ಲ ಹಾಗೂ ಜನಾಂಗೀಯತೆಯೇ ಮೂಲ ಮಂತ್ರವಲ್ಲದ ಒಂದು ರಾಜಕೀಯ ಘಟಕವಾಗಿದೆ. ರಾಷ್ಟ್ರೀಯತೆಯ ಈ ಪೌರ ಪರಿಕಲ್ಪನೆಯ ದೃಷ್ಟಾಂತವನ್ನು ಅರ್ನಸ್ಟ್ ರೆನನ್ ತಮ್ಮ 1882 ರ "ವಾಟ್ ಇಸ್ ಅ ನೇಷನ್?" ಎಂಬ ಉಪಾವ್ಯಾಸದಲ್ಲಿ ನೀಡಿದ್ದಾರೆ, ಇದರಲ್ಲಿ ರಾಷ್ಟ್ರವನ್ನು "ಒಟ್ಟಿಗೆ ಕೂಡಿ ಬಾಳನ್ನು ಮುಂದುವರಿಸುವ ಜನರ ಅಭಿಪ್ರಾಯದ ಪ್ರತಿದಿನದ ಜನಮತ" ಎಂದು ವ್ಯಾಖ್ಯಾನಿಸಿದ್ದಾರೆ.
ಪೌರ ರಾಷ್ಟ್ರೀಯತೆಯು (ಅಥವಾ ಪೌರತ್ವದ ರಾಷ್ಟ್ರೀಯತೆ) ರಾಷ್ಟ್ರೀಯತೆಯ ಒಂದು ಪ್ರಕಾರ, ಇದರಲ್ಲಿ ರಾಜ್ಯವು ರಾಜಕೀಯ ತರ್ಕ ಸಮ್ಮತಿಯನ್ನು "ಜನರ ಇಚ್ಛೆಯನ್ನು" ಪ್ರತಿಬಿಂಬಿಸುವ ಮಟ್ಟದಲ್ಲಿ ನಾಗರೀಕರ ಸಕ್ರೀಯ ಭಾಗವಹಿಸುವಿಕೆಯಿಂದ ಪಡೆಯುತ್ತದೆ. ಇದ ಜೀನ್-ಜಾಕಸ್ ರೊಸಿಯು ಅವರಿಂದ ಹಾಗೂ ವಿಶೇಷವಾಗಿ ಅವರ 1762ರ ಪುಸ್ತಕ ದಿ ಸೊಶೀಯಲ್ ಕಾಂಟ್ರಾಕ್ಟ್‌ ನಿಂದ ಪಡೆದ ಸಾಮಾಜಿಕ ಸಿದ್ಧಾಂತಗಳಿಂದ ಉದ್ಭವಿಸಿದೆ ಎಂದು ಹಲವು ಬಾರಿ ಕಂಡು ಬಂದಿದೆ. ವಿಚಾರವಾದ ಹಾಗೂ ಉದಾರಶೀಲತೆಯ ಪರಂಪರೆಗಳೊಳಗೆ ಪೌರ ರಾಷ್ಟ್ರೀಯತೆ ನೆಲೆಯಾಗಿದೆ, ಆದರೆ ರಾಷ್ಟ್ರೀಯತೆಯ ಒಂದು ವಿಧಾನವಾಗಿರುವುದರಿಂದ ಇದು ಜನಾಂಗೀಯ ರಾಷ್ಟ್ರೀಯತೆಗಿಂತ ವಿಭಿನ್ನವಾಗಿದೆ. ಪೌರ ರಾಷ್ಟ್ರದ ಸದಸ್ಯತ್ವವು ಸ್ವಯಂಪ್ರೇರಿತ ಎಂದು ಪರಿಗಣಿಸಲಾಗಿದೆ. ಸಂಯುಕ್ತ ರಾಷ್ಟ್ರಗಳಲ್ಲಿ ಹಾಗೂ ಫ್ರಾಂನ್ಸ್ ನಂತಹ ದೇಶಗಳಲ್ಲಿ ಪ್ರತಿನಿಧಿ ಪ್ರಜಾಪ್ರಭುತ್ವದ ಅಭಿವೃದ್ಧಿಯು ಪೌರ-ರಾಷ್ಟ್ರಗಳ ಆದರ್ಶಗಳಿಂದ ಪ್ರಭಾವಿತವಾಗಿತ್ತು.
ಜನಾಂಗೀಯ ಶ್ರೇಷ್ಟತೆಯ ನೀತಿ
ಉದಾಹರಣೆಗೆ USA ನಲ್ಲಿ, ಸ್ಥಳೀಯವಲ್ಲದ ಜನಾಂಗೀಯ ಶ್ರೇಷ್ಟತಾ ನೀತಿಯ ರಾಷ್ಟ್ರೀಯತೆಯ ಚಳುವಳಿಗಳು ಬಿಳಿ ಹಾಗೂ ಕಪ್ಪು ಎರಡೂ ಜನರ ಅಸ್ತಿತ್ವದಲ್ಲಿದೆ. ಈ ತರಹದ "ರಾಷ್ಟ್ರೀಯತೆ" ಹಲವು ಬಾರಿ ತನ್ನ ರಾಷ್ಟ್ರಕ್ಕೆ ತಾನೇ ಉದಾಹರಣೆಯ ರೂಪದಲ್ಲಿ ಸೇವೆ ಸಲ್ಲಿಸಬಹುದೆಂಬ ನಂಬಿಕೆಯ ಆದಾರದಲ್ಲಿ ವಿದೇಶಿ ರಾಷ್ಟ್ರಗಳನ್ನು ಪ್ರಚಾರ ಮಾಡುತ್ತದೆ ಅಥವಾ ಹೊಗಳುತ್ತದೆ ಆಂಗ್ಲೋಫೀಲಿಯ ಅಥವಾ ಆಫ್ರೋಸೆಂಟಿಸಮ್ ನೋಡಿ.
ಸ್ಪಷ್ಟ ಜೀವಶಾಸ್ತ್ರದ ವರ್ಣ ಸಿದ್ಧಾಂತ 19ನೇಯ ಶತಮಾನದ ಕೊನೆಯ ಸಮಯದಿಂದ ಪ್ರಭಾವಶಾಲಿಯಾಗಿ ಬೆಳೆಯಿತು. ರಾಷ್ಟ್ರೀಯತಾವಾದಿ ಹಾಗೂ ಪ್ರತಿಗಾಮಿ ಚಳುವಳಿಗಳು 20ನೇಯ ಶತಮಾನದ ಮೊದಲನೇಯ ಅರ್ಧ ಭಾಗದಲ್ಲಿ ಈ ಸಿದ್ಧಾಂತಗಳಿಗೆ ಹಲವು ಬಾರಿ ಮೇಲ್ಮನವಿ ಸಲ್ಲಿಸಿದ್ದವು. ರಾಷ್ಟ್ರೀಯ ಸಮಾಜವಾದಿ ಆದರ್ಶತೆ ಅತಿ ವಿಸ್ತೃತವಾದ "ವರ್ಣ" ಆದರ್ಶತೆಗಳಲ್ಲೊಂದು: "ವರ್ಣ" ಪದದ ಪರಿಕಲ್ಪನೆಯು ನಾಜಿ ಜರ್ಮನಿಯ ಕಾರ್ಯನೀತಿಗಳ ಅಂಶಗಳ ಮೇಲೆ ಪ್ರಭಾವ ಬೀರಿತು. 21ನೇಯ ಶತಮಾನದಲ್ಲಿ "ವರ್ಣ" ಎಂಬ ಪದ ಮನುಷ್ಯನ ಮುಖಚರ್ಯೆ ಸಮೂದಾಯಗಳ ಶ್ರೇಣಿಯನ್ನು ವಿವರಿಸಲು ಅರ್ಥಪೂರ್ಣ ಪದ ಎಂದು ಹೆಚ್ಚು ಜನರಿಂದ ಪರಿಗಣಿಸಲಾಗುತ್ತಿಲ್ಲ; ಜನಾಂಗೀಯ ಶ್ರೇಷ್ಟತೆ ನೀತಿ ಪದವು ಹೆಚ್ಚು ನಿಖರ ಹಾಗೂ ಅರ್ಥಪೂರ್ಣವಾದ ಪದ.
ಎಡ-ಪಕ್ಷ ರಾಷ್ಟ್ರೀಯತೆ
ಎಡ-ಪಕ್ಷ ರಾಷ್ಟ್ರೀಯತೆ ಎಂದರೆ (ಕೆಲವು ಸಲ ಸಮಾಜವಾದಿ ರಾಷ್ಟ್ರೀಯತೆ ಎಂದು ಕೂಡ ಪ್ರಚಲಿತವಾದ), ಎಡ-ಪಕ್ಷ ರಾಜಕೀಯಗಳನ್ನು ರಾಷ್ಟ್ರೀಯತೆಯೊಂದಿಗೆ ಸಂಯೋಜಿಸುವ ಯಾವುದೇ ರಾಜಕೀಯ ಚಳುವಳಿ ಎಂದು ಉಲ್ಲೇಖಿಸಲಾಗಿದೆ. ಅವರ ರಾಷ್ಟ್ರಗಳು ಇತರ ರಾಷ್ಟ್ರಗಳಿಂದ ಕಿರುಕುಳ ಅನುಭವಿಸುತ್ತಿದ್ದಾರೆಂಬ ದೃಷ್ಟಿಯಿಂದ ಹಾಗೂ ಹೀಗೆ ತಮ್ಮನ್ನು ಆರೋಪಿತ ಕಿರುಕುಳ ಕೊಡುವವರಿಂದ ಮುಕ್ತಗೊಳಿಸಲು ತಮ್ಮ ಆತ್ಮ ಸಂಕಲ್ಪವನ್ನು ಹೆಚ್ಚಿಸುವ ಅಗತ್ಯವಿರುತ್ತದೆ ಎಂಬ ದೃಷ್ಟಿಕೋನದಿಂದ ಹಲವು ರಾಷ್ಟ್ರೀಯತಾ ಚಳುವಳಿಗಳು ರಾಷ್ಟ್ರೀಯ ವಿಮೋಚನೆಗೆ ಸಮರ್ಪಿತವಾಗಿವೆ. ತಿದ್ದುಪಡಿ-ವಿರೋಧಕ ಮಾರ್ಕ್ಸ್‌-ಲೇನಿನ್‌ವಾದಿಗಳು ಈ ಆದರ್ಶವಾದಕ್ಕೆ ತೀರ ಹತ್ತಿರದ ಸಂಬಂಧವನ್ನು ಹೊಂದಿವೆ ಮತ್ತು ಇದು ಸ್ಟಾಲಿನ್ ಅವರ ಮೊದಲ ಕಾರ್ಯವಾದ ಮಾರ್ಕ್ಸ್‌ಇಸಂ ಅಂಡ್ ಸಿ ನೇಶನಲ್ ಕ್ವಶ್ಚನ್ ಮತ್ತು ಆತನ ಸೋಶಿಯಲಿಸಂ ಇನ್ ಒನ್ ಕಂಟ್ರಿ ಎಂಬ ಪ್ರಾಯೋಗಿಕ ಉದಾಹರಣೆಯ ಆದೇಶವನ್ನು ಒಳಗೊಂಡಿದೆ, ಇದು ವರ್ಣೀಯ ಅಥವಾ ಧಾರ್ಮಿಕ ವಿಭಜನೆಗಳಿಲ್ಲದ ರಾಷ್ಟ್ರೀಯ ಸ್ವಾತಂತ್ರತೆಯ ಹೋರಾಟ ಮುಂತಾದ ಅಂತರಾಷ್ಟ್ರೀಯ ಪ್ರಕರಣದಲ್ಲಿ ಕೂಡ ರಾಷ್ಟ್ರೀಯವಾದವನ್ನು ಬಳಸಿಕೊಳ್ಳಬಹುದು ಎಂಬುದನ್ನು ಬಹಿರಂಗಪಡಿಸುತ್ತದೆ. ಎಡ-ಪಕ್ಷ ರಾಷ್ಟ್ರೀಯತೆಯು ಒಳಗೊಂಡಿರುವ ಇತರ ಉದಾಹರಣೆಗಳೆಂದರೆ 1959ರಲ್ಲಿ ಅಮೇರಿಕಾ-ಮೂಲದ ಫಲ್ಗೆನ್ಸಿಯೋ ಬಟಿಸ್ತಾ ಅವರನ್ನು ಪದಚ್ಯುತಿಗೊಳಿಸಿದ ಕಬ್ಬನ್ ಕ್ರಾಂತಿಯನ್ನು ಪರಿಚಯಿಸಿದ ಫೀಡೆಲ್ ಕ್ಯಾಸ್ಟ್ರೋನ ಜುಲೈ 26ರ ಚಳುವಳಿ, ಐರ್ಲೆಂಡಿನ ಸಿನ್ ಫೇಯಿನ್, ಬಾಂಗ್ಲಾದೇಶದ ಅವಾಮಿ ಲೀಗ್ ಮತ್ತು ದಕ್ಷಿಣ ಆಪ್ರಿಕಾದ ಆಪ್ರಿಕನ್ ನೇಶನಲ್ ಕಾಂಗ್ರೆಸ್.
ಕ್ಷೇತ್ರೀಯ ರಾಷ್ಟ್ರೀಯತೆ
thumb|200px| ಬ್ರೆಜಿಲ್ ಮಿಲಿಟರಿ ಸರ್ಕಾರದ ಸಂದರ್ಭದಲ್ಲಿ ಪದೇ ಪದೇ "ಬ್ರೆಜಿಲ್ ಲವ್ ಇಟ್ ಅರ್ ಲಿವ್ ಇಟ್" ಎಂಬ ರಾಷ್ಟ್ರೀಯ ಘೋಷಣೆಗಳನ್ನು ಕೂಗುತ್ತಿದ್ದರು. ಒಂದು ನಿರ್ಧಿಷ್ಟ ರಾಷ್ಟ್ರದ ಎಲ್ಲ ನಿವಾಸಿಗಳು ತಾವು ಜನಿಸಿದ ಅಥವಾ ಸ್ವೀಕರಿಸಿದ ದೇಶದ ಪ್ರತಿ ನಿಷ್ಠೆಯಿಂದ ಋಣಿಯಾಗಿರುತ್ತಾರೆಂದು ಕ್ಷೇತ್ರೀಯ ರಾಷ್ಟ್ರೀಯತಾವಾದಿಗಳು ಭಾವಿಸುತ್ತಾರೆ. ರಾಷ್ಟ್ರದಲ್ಲಿ ಒಂದು ಪೂಜ್ಯ ಗುಣವನ್ನು ಶೋಧಿಸಿ ಪಡೆದುಕೊಳ್ಳಲಾಗುತ್ತದೆ ಹಾಗೂ ಜನಪ್ರಿಯ ಸ್ಮರಣೆಗಳಲ್ಲಿ ಅದು ಉದ್ಭವಿಸುತ್ತದೆ. ಕ್ಷೇತ್ರಿಯ ರಾಷ್ಟ್ರೀಯತಾವಾದಿಗಳಿಂದ ನಾಗರೀಕತೆಯನ್ನು ಆದರ್ಶಗೊಳಿಸಲಾಗಿದೆ, ಪ್ರಾದೇಶಿಕ ರಾಷ್ಟ್ರೀಯವಾದದ ಒಂದು ಮಾನದಂಡವು ಜನಸಮೂದಾಯದ ಸಾಮಾನ್ಯ ಮೌಲ್ಯ ಮತ್ತು ಸಂಪ್ರದಾಯಗಳ ಆದಾರದ ಮೇಲೆ ಸಾಮೂಹಿಕತೆಯನ್ನು, ಸಾರ್ವಜನಿಕ ಸಂಸ್ಕೃತಿಯನ್ನು ಬೆಳೆಸುವಿಕೆಯಾಗಿದೆ.
ಅತಿರಿಕ್ತ-ಮಿತಿಮೀರಿದ-ರಾಷ್ಟ್ರೀಯತೆ
ಅತಿರಿಕ್ತ-ರಾಷ್ಟ್ರೀಯತೆ ಹಲವು ಬಾರಿ ರಾಜ್ಯದೊಳಗೆ ಹಾಗೂ ರಾಜ್ಯಗಳ ನಡುವೆ ಗೊಂದಲಕ್ಕೆ ದಾರಿ ಮಾಡುತ್ತದೆ, ಹಾಗೂ ಇದರ ತೀವ್ರ ರೂಪದಲ್ಲಿ ಯುದ್ಧ, ವಿಯೋಜನೆ, ಅಥವಾ ಜನಾಂಗ ಹತ್ಯೆಗೆ ದಾರಿಯಾಗುತ್ತದೆ.
ದಬ್ಬಾಳಿಕೆ ಸರ್ವಾಧಿಕಾರ ಅತಿರಿಕ್ತ-ರಾಷ್ಟ್ರೀಯತೆಯ ಒಂದು ಸ್ವರೂಪ , ಇದು ರಾಷ್ಟ್ರೀಯ ಕ್ರಾಂತಿ, ರಾಷ್ಟ್ರೀಯ ಸಂಗ್ರಹಿಕತೆ, ಒಂದು ನಿರಂಕುಶವಾದ ರಾಜ್ಯ, ಮತ್ತು ರಾಜ್ಯದ ಒಗ್ಗೂಡಿಕೆ ಹಾಗೂ ಬೆಳೆವಣಿಗೆ ಆಸ್ಪದ ನೀಡುವ ಏಕೀಕರಣತೆ ಅಥವಾ ವಿಸ್ತರಣತೆಯನ್ನು ಪ್ರೋತ್ಸಾಹಿಸುತ್ತದೆ. ದಬ್ಬಾಳಿಕೆಗಾರರು ಹಲವು ಬಾರಿ ಜನಾಂಗೀಯ ರಾಷ್ಟ್ರೀಯತೆಗೆ ಪ್ರೋತ್ಸಾಹಿಸಿದರೂ ಕೆಲವು ಬಾರಿ ಒಂದು ನಿರ್ಧಿಷ್ಟ ಜನಾಂಗೀಯ ಗುಂಪಿನ ಹೊರಗಿನ ಜನರ ಸಾಂಸ್ಕೃತಿಕ ಸಮೀಕರಣೆಯನ್ನು ಸೇರಿದಂತೆ ಸಾಂಸ್ಕೃತಿಕ ರಾಷ್ಟ್ರೀಯತೆಯನ್ನು ಪ್ರೋತ್ಸಾಹಿಸುತ್ತದೆ. ದಬ್ಬಾಳಿಕೆ ರಾಜ್ಯದ ಪ್ರತಿ ವೈಯುಕ್ತಿಕರ ದಾಸ್ಯಮನೋಭಾವಕ್ಕೆ, ಮತ್ತು ಒಬ್ಬ ಸಮರ್ಥ ಅಧಿಕಾರಯತ ಸಂಪೂರ್ಣ ಹಾಗೂ ಪ್ರಶ್ನಿಸದ ನಿಷ್ಠೆಯ ಅಗತ್ಯಕ್ಕೆ ಪ್ರಾಧಾನ್ಯ ನೀಡುತ್ತದೆ.
ರಾಷ್ಟ್ರೀಯತೆ ಪೂಜೆಯ ಮಟ್ಟಕ್ಕೆ
ದೇಶಪ್ರೇಮವನ್ನು ಸಂಕೇತಗಳ ಪೂಜೆಯ ಮಟ್ಟಕ್ಕೆ ಇಳಿಸಲು ಕೆಲವರು ಬಯಸುವರು. ಆದರೆ, ದೇಶದ ಧ್ವಜಕ್ಕೆ ದಿನಕ್ಕೆ ಹತ್ತು ಬಾರಿ ಪೂಜೆ ಮಾಡಿದರೆ ಒಳ್ಳೆಯ ದೇಶಪ್ರೇಮಿ ಆಗುವುದು ಸಾಧ್ಯವಿಲ್ಲ. ತಮ್ಮ ಪ್ರದೇಶ, ತಮ್ಮ ಪಟ್ಟಣ, ತಮ್ಮ ಜಿಲ್ಲೆ, ತಮ್ಮ ರಾಜ್ಯ ಮತ್ತು ತಮ್ಮ ದೇಶವನ್ನು ಹೆಚ್ಚು ಸಹಿಷ್ಣುವಾಗಿ, ಎಲ್ಲರನ್ನೂ ಒಳಗೊಳ್ಳುವಂತಹುದಾಗಿ ಮತ್ತು ಪ್ರಜಾಸತ್ತಾತ್ಮಕವಾಗಿ ರೂಪಿಸುವುದೇ ಹೆಚ್ಚು ಬಾಳಿಕೆ ಬರುವ ಹಾಗೂ ಹೆಚ್ಚು ರಚನಾತ್ಮಕವಾದ ದೇಶಪ್ರೇಮದ ವಿಧಾನವಾಗಿದೆ.
ಟೀಕೆಗಳು
ಒಂದು ’ರಾಷ್ಟ್ರ’ದಲ್ಲಿ ಏನನ್ನು ನಿಯೋಜಿಸಲಾಗಿದೆ ಅಥವಾ ಒಂದು ರಾಷ್ಟ್ರವು ರಾಜಕೀಯ ಆಡಳಿತದ ಏಕಮಾತ್ರ ತರ್ಕಬದ್ಧ ಘಟಕ ಏಕೆ ಆಗಿರಬೇಕು ಎಂಬುದು ಅಸ್ಪಷ್ಟವಾಗಿದೆ ಎಂದು ರಾಷ್ಟ್ರೀಯತೆಯ ವಿಮರ್ಶಕರು ಚರ್ಚಿಸಿದ್ದಾರೆ. ರಾಷ್ಟ್ರ ಒಂದು ಸಾಂಸ್ಕೃತಿಕ ಮೂಲ ಸ್ವರೂಪವಾಗಿದೆ, ಮತ್ತು ಇದು ಒಂದು ರಾಜಕೀಯ ಸಂಘಟನೆ ಅಥವಾ ಒಂದು ನಿರ್ಧಿಷ್ಟ ಕ್ಷೇತ್ರಿಯ ಪ್ರದೇಶಕ್ಕೆ ಸಂಪರ್ಕ ಹೊಂದಿರಬೇಕೆಂಬ ಅಗತ್ಯವಿಲ್ಲ - ಅದಾಗ್ಯೂ ಸಾಧ್ಯವಾದಷ್ಟು ರಾಷ್ಟ್ರದ ಹಾಗೂ ರಾಜ್ಯದ ಸೀಮೆಗಳು ಸಮನಾಗಬೇಕೆಂದು ರಾಷ್ಟ್ರೀಯತಾವಾದಿಗಳು ಚರ್ಚಿಸುತ್ತಾರೆ. ತತ್ವಜ್ಞಾನಿ A.C. ಗ್ರೆಲಿಂಗ್ ರಾಷ್ಟ್ರಗಳನ್ನು ಕೃತಕ ನಿರ್ಮಾಣಗಳೆಂದು ವರ್ಣಿಸುತ್ತಾರೆ ಅಲ್ಲದೆ "ಅದರ ಸೀಮಾರೇಖೆಗಳು ಗತಕಾಲದ ಯುದ್ಧಗಳಲ್ಲಿನ ರಕ್ತದಿಂದ ಎಳೆಯಲಾಗಿದೆ" ಎಂದಿದ್ದಾರೆ. ಅವರ ಚರ್ಚೆಯ ಅನುಸಾರ "ಈ ಭೂಮಿಯ ಮೇಲೆ ಒಂದಕ್ಕಿಂತ ಹೆಚ್ಚು ವೈವಿಧ್ಯ ಆದರೆ ಒಟ್ಟಿಗೆ ಅಸ್ತಿತ್ವದಲ್ಲಿರುವ ಸಂಪ್ರದಾಯಗಳಿಗೆ ಮನೆಯಾಗದಿರುವ ಯಾವುದೇ ದೇಶವಿಲ್ಲ. ಸಾಂಸ್ಕೃತಿಕ ಆನುವಂಶಿಕ ಪ್ರಾಪ್ತಿಯು ರಾಷ್ಟ್ರೀಯ ಅನನ್ಯತೆಯ ಒಂದೇ ಸ್ವರೂಪವಲ್ಲ".
ರಾಷ್ಟ್ರೀಯತೆ ಮೂಲಸ್ವರೂಪದಲ್ಲಿ ಒಡಕುಂಟು ಮಾಡುತ್ತದೆ. ಏಕೆಂದರೆ ಇದು ತನ್ನ ಸ್ವಂತ ರಾಷ್ಟ್ರದ ಅನನ್ಯತೆಯನ್ನು ಹೋಲಿಸುವ ವ್ಯಕ್ತಿತ್ವಕ್ಕೆ ಪ್ರಾಧಾನ್ಯತೆ ನೀಡಿ ಜನರ ನಡುವಿನ ವ್ಯತ್ಯಾಸಗಳನ್ನು ಎತ್ತಿ ತೋರಿಸುತ್ತದೆ. ಈ ಕಲ್ಪನೆ ಸಂಭಾವ್ಯತವಾಗಿ ಕಠೋರವಾಗಿದೆ, ಕಾರಣ ಇದು ವ್ಯಕ್ತಿಯ ವೈಯುಕ್ತಿಕತೆಯನ್ನು ಒಂದು ಇಡಿ ರಾಷ್ಟ್ರದ ಕಲ್ಪನೆಯಲ್ಲಿ ಮುಳುಗಿಸುತ್ತದೆ, ಮತ್ತು ಸಮಾಜಶ್ರೇಷ್ಠರಿಗೆ ಅಥವಾ ರಾಜಕೀಯ ನಾಯಕರಿಗೆ ಸಮೂಹಗಳನ್ನು ಕುಶಲತೆಯಿಂದ ನಿರ್ವಹಿಸಲು ಅಥವಾ ನಿಯಂತ್ರಸಲು ಸಮರ್ಥ ಅವಕಾಶಗಳನ್ನು ನೀಡುತ್ತದೆ. ಆರಂಭದಲ್ಲಿನ ರಾಷ್ಟ್ರೀಯತೆಯ ವಿರೋಧಗಳು ಹೆಚ್ಚಾಗಿ ಪ್ರತಿ ರಾಷ್ಟ್ರಕ್ಕೆ ಒಂದು ಪ್ರತ್ಯೇಕ ರಾಜ್ಯ ಎಂಬ ಭೂ-ರಾಜಕೀಯ ಕಲ್ಪನೆಗೆ ಸಂಬಂಧಿತವಾಗಿತ್ತು. 19ನೇಯ ಶತಮಾನದ ಶ್ರೇಷ್ಠ ರಾಷ್ಟ್ರೀಯತೆಯ ಚಳುವಳಿಗಳು ಯುರೋಪ್‌ನಲ್ಲಿ ಬಹು-ಜನಾಂಗೀಯ ಸಾಮ್ರಾಜ್ಯಗಳ ಅಸ್ತಿತ್ವವನ್ನು ತಿರಸ್ಕರಿಸಿವೆ. ಆದಾಗ್ಯೂ, ಆರಂಭದ ಹಂತದಲ್ಲಿ ಕೂಡ ರಾಷ್ಟ್ರೀಯವಾದದ ಆದರ್ಶಾತ್ಮಕ ವಿಮರ್ಶಕರಿದ್ದರು. ಅದು ಪಶ್ಚಿಮ ಜಗತ್ತಿನಲ್ಲಿ ರಾಷ್ಟ್ರೀಯತೆಯ ವಿರುದ್ಧದ ಹಲವು ರೂಪಗಳಲ್ಲಿ ಬೆಳೆವಣಿಗೆಯಾಗಿತ್ತು. 20ನೇಯ ಶತಮಾನದ ಮುಸ್ಲಿಂ ಪುನರುಜ್ಜೀವನವು ಕೂಡ ರಾಷ್ಟ್ರ-ರಾಜ್ಯದ ಒಂದು ಇಸ್ಲಾಮಿಕ್ ರಾಜ್ಯ ಕಲ್ಪನೆಯ ಕುರಿತು ವಿಮರ್ಶಾತ್ಮಕತೆಯನ್ನು ಹುಟ್ಟುಹಾಕಿತು.
19ನೆಯ ಶತಮಾನದ ಕೊನೆಯ ಭಾಗದಲ್ಲಿ ಮಾರ್ಕ್‌ವಾದಿಗಳು ಮತ್ತು ಇತರ ಸಮಾಜವಾದಿಗಳು (ರೊಸಾ ಲಕ್ಸಂಬರ್ಗ್ ಅವರಂತಹ) ರಾಜಕೀಯ ವಿಶ್ಲೇಷಣೆಯನ್ನು ಉತ್ಪಾದಿಸಿದರು ಮತ್ತು ಅವು ಅಂದು ಮಧ್ಯ ಮತ್ತು ಪೂರ್ವ ಯೂರೋಪಿನ ಭಾಗದಲ್ಲಿ ಚಾಲ್ತಿಯಲ್ಲಿದ್ದ ರಾಷ್ಟ್ರೀಯವಾದಿ ಚಳುವಳಿಯ ವಿಮರ್ಶೆಗಳನ್ನು ಒಳಗೊಂಡಿದ್ದವು (ಆದಾಗ್ಯೂ ಲೆನಿನ್ (ಸಮತಾವಾದಿ) ಇಂದ ಜೋಸೆಫ್ ಪಿಸುಡ್ಸ್ಕಿ (ಸಮಾಜವಾದಿ) ವರೆಗಿನ ಇತರ ಸಮಕಾಲೀನ ಸಮಾಜವಾದಿಗಳ ಮತ್ತು ಸಮತಾವಾದಿಗಳ ವೈವಿಧ್ಯತೆಯು ರಾಷ್ಟ್ರೀಯ ಸ್ವ-ನಿರ್ಧಾರಕ್ಕೆ ಹೆಚ್ಚು ಸ್ನೇಹಪರವಾಗಿದ್ದವು. ರಾಷ್ಟ್ರೀಯತೆಯ ಹಲವು ಸಾಮಾಜಿಕ ಸಿದ್ಧಾಂತಗಳು ಎರಡನೇಯ ವಿಶ್ವ ಯುದ್ಧದ ನಂತರದಿಂದ ಉಂಟಾಗಿವೆ.
ಉದಾರ ರಾಜಕೀಯ ಸಂಪ್ರದಾಯದಲ್ಲಿ ’ರಾಷ್ಟ್ರೀಯತೆ’ಯು ಒಂದು ಅಪಾಯಕಾರಿ ಶಕ್ತಿ ಮತ್ತು ರಾಷ್ಟ್ರ-ರಾಜ್ಯಗಳ ನಡುವೆ ಭಿನ್ನಾಭಿಪ್ರಾಯ ಹಾಗೂ ಯುದ್ಧದ ಕಾರಣವೆಂದು ವ್ಯಾಪಕವಾದ ವಿಮರ್ಶೆ ಇದೆ. ನಾಗರಿಕರು ರಾಷ್ಟ್ರದ ಭಿನ್ನಾಭಿಪ್ರಾಯದಲ್ಲಿ ಭಾಗವಹಿಸಬೇಕೆಂದು ಪ್ರೋತ್ಸಾಹಿಸಲು ರಾಷ್ಟ್ರೀಯತೆ ಹಲವು ಬಾರಿ ಶೋಷಣೆಗೆ ಒಳಗಾಗಿದೆ. ದ ಗ್ರೇಟ್ ವಾರ್ ಹಾಗೂ ವರ್ಲ್ಡ್ ವಾರ್ ಟು ಅಂತಹ ಉದಾಹರಣೆಗಳು ಒಳಗೊಂಡಿವೆ, ಇಲ್ಲಿ ಪ್ರಚಾರ ಕಾರ್ಯದಲ್ಲಿ ರಾಷ್ಟ್ರೀಯತೆ ಒಂದು ಪ್ರಮುಖ ಅಂಶವಾಗಿತ್ತು. ಉದಾರಿಗಳು ಸಾಮಾನ್ಯವಾಗಿ ರಾಷ್ಟ್ರ-ರಾಜ್ಯಗಳ ಅಸ್ತಿತ್ವವನ್ನು ವಾದಿಸುವುದಿಲ್ಲ. ಉದಾರಿ ವಿಮರ್ಶಾತ್ಮಕ ಲೇಖನವು ಕೂಡ ರಾಷ್ಟ್ರೀಯ ಸ್ವರೂಪದ ವಿರುದ್ಧ ವೈಯುಕ್ತಿಕ ಸ್ವಾತಂತ್ರ್ಯೆಕ್ಕೆ ಪ್ರಾಧಾನ್ಯ ನೀಡುತ್ತದೆ, ಇದು ವ್ಯಾಖ್ಯಾನದಲ್ಲಿ ಸಂಗ್ರಹಿತ ಎಂದಿದೆ (ಸಂಗ್ರಹಿಕಾತ್ಮತೆ ನೋಡಿ).
ರಾಷ್ಟ್ರೀಯತೆಯ ಶಾಂತಿಪ್ರಿಯ ವಿಮರ್ಶಕ ಲೇಖನ ರಾಷ್ಟ್ರೀಯತೆಯ ಚಳುವಳಿಗಳ ಹಿಂಸೆ, ಮಿಲಿಟರಿತನ, ಹಾಗೂ ಅತಿರೇಕದ ರಾಷ್ಟ್ರಪ್ರೇಮಿ ಅಥವಾ ದುರಭಿಮಾನದಿಂದ ಪ್ರೇರಿತ ರಾಷ್ಟ್ರಗಳ ನಡುವಿನ ಭಿನ್ನಾಭಿಪ್ರಾಯಗಳ ಮೇಲೂ ಗಮನ ಹರಿಸುತ್ತದೆ. ಕೆಲವು ದೇಶಗಳಲ್ಲಿ ವಿಶೇಷವಾಗಿ ಜರ್ಮನಿಯಲ್ಲಿ ರಾಷ್ಟ್ರೀಯ ಚಿನ್ಹೆಗಳು ಹಾಗೂ ದೇಶಭಕ್ತಿಯ ಒತ್ತಿಹೇಳುವಿಕೆಗಳನ್ನು ತಮ್ಮ ಗತಕಾಲದ ಯುದ್ಧಗಳ ಐತಿಹಾಸಿಕ ಸಂಪರ್ಕದ ಕಾರಣ ಬೆಂಬಲಿಸುವುದಿಲ್ಲ. ಪ್ರಚಲಿತ ಶಾಂತಿಪ್ರಿಯ ಬರ್ಟ್ರಾಂಡ್ ರಸ್ಸೆಲ್‌ರು ರಾಷ್ಟ್ರೀಯತೆಯನ್ನು ಖಂಡಿಸುತ್ತದೆ, ಕಾರಣ ಇದು ವೈಯುಕ್ತಿಕರ ತಮ್ಮ ಪಿತೃಭೂಮಿಯ ವಿದೇಶೀ ನೀತಿಯನ್ನು ತೀರ್ಮಾನಿಸುವುದರ ಸಾಮರ್ಥ್ಯವನ್ನು ಅಳಿಸುತ್ತದೆ. ವಿಲಿಯಂ ಬ್ಲಮ್ ಬೇರೆ ಪದಗಳಲ್ಲಿ ಹೀಗೆ ಹೇಳಿದ್ದಾರೆ: "ಪ್ರೀತಿ ಕುರುಡಾಗಿದ್ದರೆ, ದೇಶಭಕ್ತಿ ತನ್ನ ಎಲ್ಲ ಐದು ಇಂದ್ರಿಯ ಶಕ್ತಿಗಳನ್ನು ಕಳೆದುಕೊಂಡಿದೆ." ಆಲ್ಬರ್ಟ್ ಐನ್‌ಸ್ಟೈನ್ ಹೇಳಿದ್ದು: "ರಾಷ್ಟ್ರೀಯತೆ ಒಂದು ಕೂಸುಗಳ ರೋಗವಿದ್ದಂತೆ... ಇದು ಮನುಷ್ಯತ್ವದ ದಡಾರ."
ರಾಷ್ಟ್ರೀಯತೆಯ ವರ್ಣ-ವಿರೋಧಿ ವಿಮರ್ಶಾತ್ಮಕ ಲೇಖನ ಇತರ ರಾಷ್ಟ್ರಗಳತ್ತದ ಮನೋಭಾವಕ್ಕೆ ಏಕಾಗ್ರ ಗಮನ ಹರಿಸುತ್ತದೆ, ಹಾಗೂ ವಿಶೇಷವಾಗಿ ಒಂದು ರಾಷ್ಟ್ರೀಯ ಗುಂಪಿನ ಇತರರಿಂದ ಬಹಿಷ್ಕರಣೆಗೆ ರಾಷ್ಟ್ರ-ರಾಜ್ಯದ ಬೋಧನೆ ಅಸ್ತಿತ್ವದಲ್ಲಿರುತ್ತದೆ ಎಂಬ ಮನೋಭಾವ. ಈ ದೃಷ್ಟಿಕೋನ ರಾಷ್ಟ್ರೀಯತಾ ಮೃದುಭಾವನೆಯಿಂದ ಹಲವು ಬಾರಿ ಪರಿಣಮಿಸಿದ ದುರಭಿಮಾನ ಹಾಗೂ ಅನ್ಯ ದ್ವೇಷಕ್ಕೆ ಪ್ರಾಧಾನ್ಯ ನೀಡುತ್ತದೆ. ರಾಷ್ಟ್ರೀಯತೆಯ ಉದ್ಭವವನ್ನು ಜನಾಂಗೀಯ ಶುಚಿಗೊಳಿಸುವಿಕೆ ಹಾಗೂ ಜನಾಂಗ ಹತ್ಯೆಗೆ ನಾರ್ಮನ್ ನೈಮಾರ್ಕ್ ಸಂಬಂಧಿಸುತ್ತಾರೆ. ಇದರಲ್ಲಿ ಅಮೇರಿಕಾದ ಜನಾಂಗ ಹತ್ಯೆ, ನಾಜಿ ಸಾಮೂಹಿಕ ಹತ್ಯಾಕಾಂಡ, ಸ್ಟಾಲಿನ್ ಅಡಿಯಲ್ಲಿ ಚೆಚ್ಚನಿಯರ ಹಾಗೂ ಚ್ರೈಮೆನ್ ಟಾರ್ಟರರ ದೇಶಾಂತರ ಕಳುಹಿಸುವಿಕೆ, ಎರಡನೇಯ ವಿಶ್ವ ಯುದ್ಧದ ಅಂತ್ಯದಲ್ಲಿ ಪೋಲ್ಯಾಂಡ್ ಹಾಗೂ ಚೆಕೋಸ್ಲೊವಾಕಿಯದಿಂದ ಜರ್ಮನರ ಹೊರಡೂಡುವಿಕೆ, ಮತ್ತು 1990ರ ಯುಗೊಸ್ಲಾವ್ ಯುದ್ಧಗಳ ಸಮಯದ ಜನಾಂಗೀಯ ಶುಚಿಗೊಳಿಸುವಿಕೆ ಒಳಗೊಂಡಿದೆ.
ರಾಜ್ಯದ ಶಕ್ತಿ ಹಾಗೂ ಪ್ರಾಬಲ್ಯವನ್ನು ಸಮರ್ಥಿಸಿಕೊಳ್ಳುವ ಹಾಗೂ ಕ್ರೋಢೀಕರಿಸುವ ತನ್ನ ಪಾತ್ರದಲ್ಲಿ ಕೇಂದ್ರೀಕ್ರತವಾಗಿ ಅರಾಜಕತಾವಾದ ರಾಷ್ಟ್ರೀಯತೆಯ ಒಂದು ವಿಮರ್ಶಾತ್ಮಕ ಲೇಖನವನ್ನು ವೃದ್ಧಿಸಿದೆ. ತನ್ನ ಒಗ್ಗೂಡಿಸುವ ಗುರಿಯ ಮೂಲಕ ಅದು ನಿರ್ಧಿಷ್ಟ ಕ್ಷೇತ್ರಗಳಲ್ಲಿ ಹಾಗೂ ಪ್ರತ್ಯೇಕ ಆಡಳಿತ ನಡೆಸುವ ಸಮಾಜಶ್ರೇಷ್ಠರಲ್ಲಿ ಕೇಂದ್ರೀಕರಣಕ್ಕೆ ಶ್ರಮಿಸುತ್ತದೆ, ಹಾಗೆಯೆ ಒಂದು ಜನಸಂಖ್ಯೆಯನ್ನು ಬಂಡವಾಳಗಾರ ಶೋಷಿಸುವಿಕೆಗೆ ಕೂಡ ಸಿದ್ಧವಾಗುತ್ತದೆ. ರುಡೊಲ್ಫ್ ರೊಕರ್‌ ಅವರ ರಾಷ್ಟ್ರೀಯತೆ ಹಾಗೂ ಸಂಪ್ರದಾಯ ದಲ್ಲಿ ಮತ್ತು ಫ್ರೆಡಿ ಪರ್ಲ್‌ಮ್ಯಾನ್‌ರ ಕೃತ್ಯಗಳಾದ ಅಗೇಂಸ್ಟ್ ಹಿಸ್-ಸ್ಟೋರಿ, ಅಗೇಂಸ್ಟ್ ಲಿವೈಯಥನ್ ಹಾಗೂ "ದ ಕಂಟಿನ್ಯೂಯಿಂಗ್ ಅಪೀಲ್ ಒಫ್ ನ್ಯಾಷ್ನಲಿಸಮ್"ರಲ್ಲಿ ಅರಾಜಕತಾವಾದ ವಿಷಯದ ಒಳಗೆ ಇದನ್ನು ವಿಶೇಷವಾಗಿ ಪ್ರತಿಪಾದಿಸಲಾಗಿದೆ.
ಪಾಶ್ಚ್ಯಾತ ವಿಶ್ವದಲ್ಲಿ, ರಾಷ್ಟ್ರೀಯತೆಗೆ ಅತಿ ವ್ಯಾಪ್ತವಾದ ಪ್ರಸ್ತುತ ವಿಚಾರಪರಂಪರೆಯ ಪರ್ಯಾಯವು ಸರ್ವರಾಷ್ಟ್ರಪ್ರೇಮಿತತ್ವ. ಜನಾಂಗೀಯ ಸರ್ವರಾಷ್ಟ್ರಪ್ರೇಮಿ ತತ್ವವು ರಾಷ್ಟ್ರೀಯತೆಯ ಒಂದು ಮೂಲ ಜನಾಂಗೀಯ ಸಿದ್ಧಾಂತವನ್ನು ತಿರಸ್ಕರಿಸುತ್ತದೆ: ಅದು ಏನೆಂದರೆ ಮನುಷ್ಯಯರು ರಾಷ್ಟ್ರದ ತಮ್ಮ ಸಹ ಒಡನಾಡಿಯತ್ತ ಹೆಚ್ಚು ಕರ್ತವ್ಯ ಬದ್ಧನಾಗಿರಬೇಕು ಹಾಗೂ ಸದಸ್ಯರಲ್ಲದವರತ್ತ ಅಲ್ಲ. ಇದು ರಾಷ್ಟ್ರೀಯ ಸ್ವಸ್ವರೂಪ ಹಾಗೂ ರಾಷ್ಟ್ರೀಯ ನಿಷ್ಠೆ ಅಂತಹ ಮುಖ್ಯ ರಾಷ್ಟ್ರೀಯತಾವಾದಿ ಮೌಲ್ಯಗಳನ್ನು ತಿರಸ್ಕರಿಸುತ್ತದೆ. ಹೇಗಿದ್ದರೂ, ಇಲ್ಲಿ ಒಂದು ರಾಜಕೀಯ ಸರ್ವರಾಷ್ಟ್ರಪ್ರೇಮಿ ತತ್ವ ಕೂಡ ಇದೆ, ಇದರಲ್ಲಿ ರಾಷ್ಟ್ರೀಯತೆಗೆ ಹೋಲುವ ಒಂದು ಭೂರಾಜಕೀಯ ಕಾರ್ಯಕ್ರಮ ಕೂಡ ಇದೆ: ಇದು ಒಂದು ವಿಶ್ವ ಸರ್ಕಾರದ ಜೊತೆಗೆ ಒಂದು ರೂಪದ ವಿಶ್ವ ರಾಜ್ಯವನ್ನು ಕೂಡ ಹುಡುಕುತ್ತದೆ. ಬಹಳ ಕಡಿಮೆ ಜನರು ಪ್ರಕಟವಾಗಿ ಹಾಗೂ ಸ್ಪಷ್ಟವಾಗಿ ಒಂದು ವಿಶ್ವವ್ಯಾಪಕ ರಾಜ್ಯದ ಸ್ಥಾಪನೆಯನ್ನು ಬೆಂಬಲಿಸುತ್ತಾರೆ, ಆದರೆ ರಾಜಕೀಯ ಸರ್ವರಾಷ್ಟ್ರಪ್ರೇಮಿ ತತ್ವವು ಅಂತರರಾಷ್ಟ್ರೀಯ ಅಪರಾಧಿ ನಿಯಮದ ಬೆಳೆವಣಿಗೆ, ಹಾಗೂ ರಾಷ್ಟ್ರೀಯ ಸಾರ್ವಭೌಮತ್ವದ ಪ್ರತಿಷ್ಟೆಯನ್ನು ಭೂಸವೆತಕೆ ಪ್ರಭಾವ ಬೀರಿದೆ. ಇದಕ್ಕೆ ಪ್ರತಿಯಾಗಿ, ರಾಷ್ಟ್ರೀಯತಾವಾದಿಗಳು ಸರ್ವರಾಷ್ಟ್ರಪ್ರೇಮಿಗಳ ಮನೋಭಾವಗಳ ಬಗ್ಗೆ ತೀವ್ರ ಸಂಶಯ ಪಡುತ್ತಾರೆ, ಇದನ್ನು ಅವರು ವಿವಿಧ ರಾಷ್ಟ್ರೀಯ ಸಂಪ್ರದಾಯಗಳ ನಿರ್ಮೂಲನೆಯ ಜೊತೆಗೆ ಸಮನಾಗಿ ಹೋಲಿಸುತ್ತಾರೆ.
ಅಂತರರಾಷ್ಟ್ರೀಯತೆ ಸರ್ವರಾಷ್ಟ್ರಪ್ರೇಮಿತತ್ವದ ಸಂದರ್ಭದಲ್ಲಿ ವ್ಯಾಖ್ಯಾನದ ಅನುಸಾರ ರಾಷ್ಟ್ರಗಳ ಹಾಗೂ ರಾಜ್ಯಗಳ ನಡುವೆ ಸಹಕರಣೆಯನ್ನು ವ್ಯಕ್ತಗೊಳಿಸಿದರೆ, ಹೀಗೆ ರಾಷ್ಟ್ರಗಳ ಅಸ್ತಿತ್ವವಿರುತ್ತದೆ, ಕಾರ್ಮಿಕವರ್ಗದ ಅಂತರರಾಷ್ಟ್ರೀಯತೆ ವಿವಿಧವಾಗಿರುತ್ತದೆ. ಇದರಲ್ಲಿ ಅಂತರರಾಷ್ಟ್ರೀಯ ಕಾರ್ಮಿಕ ವರ್ಗದವರಿಗೆ ಇತರ ದೇಶಗಳ ತಮ್ಮ ಸಹೋಧರರನ್ನು ಅನುಸರಿಸಲು ಹಾಗೂ ಒಂದು ನಿರ್ಧಿಷ್ಟ ವರ್ಗದ ಕಾರ್ಯಕ್ಷೇತ್ರದವರು ತಮ್ಮ ರಾಷ್ಟ್ರೀಯ ಸರ್ಕಾರದ ಚಟುವಟಿಕೆಗಳು ಅಥವಾ ಒತ್ತಡಗಳನ್ನು ಪರಿಗಣಿಸದ ಒಗ್ಗೂಡಲು ಕರೆಯಲಾಗಿದೆ. ಇದೆ ಸಮಯದಲ್ಲಿ, (ಎಲ್ಲರಲ್ಲದಿದ್ದರೂ) ಹಲವೂ ಅರಾಜಕತಾವಾದಿಗಳು ಬಹುಪಾಲು ಸಾಮಾಜಿಕ ವರ್ಗದ ಆತ್ಮ ಸಂಕಲ್ಪದ ಆಧರದ ಮೇಲೆ ರಾಷ್ಟ್ರ-ರಾಜ್ಯಗಳನ್ನು ತಿರಸ್ಕರಿಸಿದ್ದಾರೆ. ರಾಷ್ಟ್ರಗಳ ಬದಲಾಗಿ ಅರಾಜಕತಾವಾದಿಗಳು ಸಾಮಾನ್ಯವಾಗಿ ಮುಕ್ತ ಸಾಹಚರ್ಯ ಹಾಗೂ ಪರಸ್ಪರ ಸಹಾಯದ ಆಧಾರದ ಮೇಲೆ ಜನಾಂಗೀಯತೆ ಅಥವಾ ವರ್ಣದ ಸಂಬಂಧವಿಲ್ಲದೆ ಸಹಕಾರಿ ಸಮಾಜಗಳ ಸೃಷ್ಟಿಸುವಿಕೆಯ ಪಕ್ಷ ವಹಿಸುತ್ತಾರೆ.
ಬಾಹ್ಯ ಕೊಂಡಿಗಳು
ವರ್ಗ:ನ್ಯಾಷನಲಿಸಂ ವರ್ಗ:ರಾಜಕೀಯ ಸಿದ್ದಾಂತಗಳು ವರ್ಗ:ಮಾನವಶಾಸ್ತ್ರ ವರ್ಗ:ಸಮಾಜ ವರ್ಗ:ಸಮಾಜ ವಿಜ್ಞಾನ
ವಾರ್ಧಕ ಷಟ್ಪದಿ
ಲಕ್ಷಣ
ಉದಾಹರಣೆ: ಬಲ್ಗಯ್ಯ ನೃಪರಂಜಿ ತಡೆಯದೆರಘೂದ್ವಹನ ಸೊಲ್ಗೇಳಿ ನಮಿಸಲಿಳೆಯೊಳ್ ಚರಿಸುತಧ್ವರದ ನಲ್ಗುದುರೆ ಬಂದು ವಾಲ್ಮೀಕಿಯ ನಿಜಾಶ್ರಮದ ವಿನಿಯೋಗದುಪವನದೊಳು ಪುಲ್ಗಳ ಪಸುರ್ಗೆಳಸಿ ಪೊಕ್ಕಡಾ ತೋಟಗಾ ವಲ್ಗೆ ತನ್ನೊಡನಾಡಿಗಳಕೂಡಿ ಲೀಲೆ ಮಿಗೆ ಬಿಲ್ಗೊಂಡು ನಡೆತಂದವಂ ಕಂಡನರ್ಚಿತ ಸುವಾಜಿಯಂ ವೀರಲವನು
ಇದರ ಛಂದಸ್ಸಿನ ಪ್ರಸ್ತಾರ
ಬಲ್ಗಯ್ಯ | ನೃಪರಂಜಿ | ತಡೆಯದೆರ | ಘೂದ್ವಹನ ಸೊಲ್ಗೇಳಿ | ನಮಿಸಲಿಳೆ | ಯೊಳ್ ಚರಿಸು | ತಧ್ವರದ ನಲ್ಗುದುರೆ | ಬಂದು ವಾ | ಲ್ಮೀಕಿಯನಿ | ಜಾಶ್ರಮದ | ವಿನಿಯೋಗ | ದು ಪವನದೊ| ಳು ಪುಲ್ಗಳಪ | ಸುರ್ಗೆಳಸಿ | ಪೊಕ್ಕಡಾ | ತೋಟಗಾ ವಲ್ಗೆತ | ನ್ನೊಡನಾಡಿ | ಗಳಕೂಡಿ | ಲೀಲೆಮಿಗೆ ಬಿಲ್ಗೊಂಡು | ನಡೆತಂದ | ವಂಕಂಡ | ನರ್ಚಿತಸು | ವಾಜಿಯಂ | ವೀರಲವ | ನು '|' ಸಂಜ್ಞೆಯು ಗಣವಿಭಾಗವನ್ನು ತೋರಿಸುತ್ತದೆ. ಪದ್ಯವು ಕೆಳಗಿನಂತೆ ಗಣವಿಂಗಡನೆಯಾಗಿರುವುದನ್ನು ಗಮನಿಸಿ:
೫|೫|೫|೫ ೫|೫|೫|೫ ೫|೫|೫|೫|೫|೫|- ೫|೫|೫|೫ ೫|೫|೫|೫ ೫|೫|೫|೫|೫|೫|-
ಉಲ್ಲೇಖ
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಕನ್ನಡ ವ್ಯಾಕರಣ
ಕೇಂದ್ರ ಸಂಸ್ಕರಣ ಘಟಕ
ಗಣಕಯಂತ್ರದ ಪ್ರಕ್ರಿಯೆಗಳನ್ನು ಹಾಗು ತಂತ್ರಾಂಶಗಳ ಸೂಚನೆಗಳನ್ನು ನಿರ್ವಹಿಸುವ ಗಣಕಯಂತ್ರದ ಬಹುಮುಖ್ಯ ಭಾಗಕ್ಕೆ ಕೇಂದ್ರ ಸಂಸ್ಕರಣ ಘಟಕ ಅಥವಾ ಸಂಸ್ಕಾರಕ ಎಂದು ಕರೆಯುತ್ತಾರೆ. ಸಂಸ್ಕಾರಕ ನಿರ್ಮಿಸುವ ಪ್ರಮುಖ ಸಂಸ್ಥೆಗಳು - ಎ.ಎಂ.ಡಿ, ಇಂಟೆಲ್, ಐ.ಬಿ.ಎಂ. ಈ ಸಂಸ್ಥೆಗಳಿಂದ ಇತ್ತೀಚಿನ ವರ್ಷಗಳಲ್ಲಿ ಹೊರಬಂದಿರುವ ಕೆಲವು ಸಂಸ್ಕಾರಕಗಳು ಕೆಳಕಂಡಂತಿವೆ
ದೊಡ್ಡ ಪಠ್ಯ Subscript text == ಎ.ಎಂ.ಡಿ ಸಂಸ್ಕಾರಕಗಳು == ಎ.ಎಂ.ಡಿ ೬೪ / ಕೆ೮
ಅಥ್ಲಾನ್ / ಕೆ೭
ಇಂಟೆಲ್ ಸಂಸ್ಕಾರಕಗಳು
ಇಂಟೆಲ್ ಕೋರ್ (ಕೋರ್ ಡುಓ)
ಪೆಂಟಿಯಂ ೪
ಪೆಂಟಿಯಂ ಎಂ
ಸೆಲೆರಾನ್ ಡಿ
ಡ್ಯುಯಲ್ ಕೋರ್
ಕೋರ್ ಐ೩
ಕೋರ್ ಐ೫
ಕೋರ್ ಐ೭
ಐ.ಬಿ.ಎಂ ಸಂಸ್ಕಾರಕಗಳು
ಪವರ್ ಪಿ.ಸಿ ಜಿ೫
ಪವರ್ ಪಿ.ಸಿ ಜಿ೪ ಡ್ಯುಯಲ್ ಕೋರ್
ಹೆಚ್ಚಿನ ಮಾಹಿತಿಗಾಗಿ https://en.wikipedia.org/wiki/List_of_Intel_microprocessors ವರ್ಗ:ಗಣಕಯಂತ್ರ
ಮಹಾಕವಿ ರನ್ನನ ಗದಾಯುದ್ಧ
’ಕವಿಚಕ್ರವರ್ತಿ’, ’ಕವಿರತ್ನ’ ಮುಂತಾದ ಬಿರುದುಗಳನ್ನು ಪಡೆದಿದ್ದ ಕವಿ 'ರನ್ನ'ನು ಕನ್ನಡ ಸಾಹಿತ್ಯ ಮಹಾಮಕುಟದಲ್ಲಿನ ಮೂರು ಅನರ್ಘ್ಯ ರತ್ನಗಳಲ್ಲಿ ಒಬ್ಬ. ಹತ್ತನೇ ಶತಮಾನದಲ್ಲಿ ಜೀವಿಸಿದ್ದ ಈ ಜೈನಕವಿಯು ’ಅಜಿತನಾಥ ಪುರಾಣ’, ’ಸಾಹಸಭೀಮ ವಿಜಯಂ/ಗದಾಯುದ್ಧ’ ಮುಂತಾದ ೫ ಕೃತಿಗಳನ್ನು ರಚಿಸಿದ್ದಾನೆ.
ಮಹಾಕವಿ ರನ್ನನ ಗದಾಯುದ್ಧ
ಎನಿಸಿದ ಸತ್ಯಾಶ್ರಯದೇ ವನೆ ಪೃಥ್ವೀವಲ್ಲಭಂ ಕಥಾನಾಯಕನಾ ಗನಿಲಜನೊಳ್ ಪೋಲಿಸಿ ಪೇ ೞ್ದನೀ ಗದಾಯುದ್ಧಮಂ ಮಹಾಕವಿ ರನ್ನಂ                                   ||೧.೩೧||
ಕೃತಿ ನೆಗೞ್ದ ಗದಾಯುದ್ಧಂ ಕೃತಿಗೀಶಂ ಚಕ್ರವರ್ತಿ ಸಾಹಸಭೀಮಂ ಕೃತಿಯಂ ವಿರಚಿಸಿದನಲಂ ಕೃತಿಯಂ ಕವಿರತ್ನನೆಂದೊಡೇವಣ್ಣಿಪುದೋ                                 ||೧.೩೨||
ಮೊದಲೊಳ್ ಬದ್ಧವಿರೋಧದಿಂ ನೆಗೞ್ದ ಕುಂತೀಪುತ್ರರೊಳ್ ಭೀಮನಂ ಕದ ಗಾಂಧಾರಿಯ ಪುತ್ರರೊಳ್ ಮೊದಲಿಗಂ ದುರ್ಯೋಧನಂ ಧರ್ಮಯು ದ್ಧದೊಳಂತಾತನನಿಕ್ಕಿ ಕೊಂದನದಱಿಂ ಭೀಮಂ ಜಯೋದ್ಧಾಮನೆಂ ಬುದನೆಂಬಂತಿದು ವಸ್ತುಯುದ್ಧಮೆನಿಸಲ್ ಪೇೞ್ದಂ ಗದಾಯುದ್ಧಮಂ            ||೧.೩೩||
ವರ್ಗ : ಹಳಗನ್ನಡ ಸಾಹಿತ್ಯ
ಕಿನ್ಯ
ಕಿನ್ಯ ಅಥವಾ ಕಿನ್ಯಾ ಭಾರತದ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ಒಂದು ಗ್ರಾಮ. ಈ ಗ್ರಾಮದಲ್ಲಿ ಪುರಾತನವಾದ ತಲಪಾಡಿ ದುರ್ಗಾ ಪರಮೇಶ್ವರಿ ದೇವಸ್ಥಾನವಿದೆ. ಕಿನ್ಯ ಗ್ರಾಮವು ತಲಪಾಡಿ ಗ್ರಾಮದ ಸಮೀಪದಲ್ಲಿದೆ. ಇದು ಮಂಗಳೂರು ನಗರದ ದಕ್ಷಿಣಕ್ಕೆ 23 ಕಿಮೀ ದೂರದಲ್ಲಿದೆ. ಸ್ಥಳೀಯ ತುಳು ಭಾಷೆಯಲ್ಲಿ ಕಿನ್ಯ ಎಂದರೆ ಚಿಕ್ಕದು ಎಂದರ್ಥ. ದುರ್ಗಾ ಪರಮೇಶ್ವರಿ ದೇವಸ್ಥಾನವನ್ನು ಇತ್ತೀಚೆಗೆ 2015 ರಲ್ಲಿ ನವೀಕರಿಸಲಾಯಿತು. ಶ್ರೀ ದುರ್ಗಾ ಪರಮೇಶ್ವರಿ ದೇವಸ್ಥಾನವು ಅವಿಭಜಿತ ಸೌತ್ ಕೆನರಾ (ದಕ್ಷಿಣ ಕೆನರಾ) ಜಿಲ್ಲೆಯ (ಈಗ, ದಕ್ಷಿಣ ಕನ್ನಡ, ಉಡುಪಿ ಮತ್ತು ಕಾಸರಗೋಡು) ಸ್ಥಳೀಯರಾದ ಅನೇಕ ಜನರ ಕುಟುಂಬ ದೇವತೆ (ಕುಲದೇವಿ). ಕರ್ನಾಟಕ ರಾಜ್ಯದ ಡಿ ಸಿ ಓ ಪ್ರಕಟಿಸಿದ ಕರ್ನಾಟಕ ಆಡಳಿತಾತ್ಮಕ ಅಟ್ಲಾಸ್ 2001 ರ ಪ್ರಕಾರ ಗ್ರಾಮ ಕೋಡ್ 02699400 ಆಗಿದೆ. ಕಿನ್ಯಾ ಗ್ರಾಮ ಅಂಚೆ ಕಚೇರಿಯ ಪಿನ್‌ಕೋಡ್ 575023.
ಉಲ್ಲೇಖಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು ವರ್ಗ:ಗ್ರಾಮಗಳು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಕೈಗಡಗ
ಕಂಕಣವು ಏಕ, ಬಗ್ಗದ ವೃತ್ತದಿಂದ ಕೂಡಿದ್ದರೆ, ಅದನ್ನು ಹೆಚ್ಚಾಗಿ ಬಳೆ ಎಂದು ಕರೆಯಲಾಗುತ್ತದೆ. ಇದನ್ನು ಪಾದದ ಸುತ್ತಲೂ ಧರಿಸಿದಾಗ ಅದನ್ನು ಪಾದದ ಬಳೆ ಅಥವಾ ಕಾಲುಂಗುರ ಎಂದು ಕರೆಯಲಾಗುತ್ತದೆ. ಬೂಟುಗಳನ್ನು ಅಲಂಕರಿಸಲು ಬೂಟ್ ಕಂಕಣವನ್ನು ಬಳಸಲಾಗುತ್ತದೆ. ಕಡಗಗಳನ್ನು ಲೋಹ, ಚರ್ಮ, ಬಟ್ಟೆ, ಪ್ಲಾಸ್ಟಿಕ್, ಮಣಿ ಅಥವಾ ಇತರ ವಸ್ತುಗಳಿಂದ ತಯಾರಿಸಬಹುದು ಮತ್ತು ಆಭರಣ ಕಡಗಗಳು ಕೆಲವೊಮ್ಮೆ ಆಭರಣಗಳು, ಕಲ್ಲುಗಳು, ಮರ, ಚಿಪ್ಪುಗಳು, ಹರಳುಗಳು, ಲೋಹ, ಅಥವಾ ಪ್ಲಾಸ್ಟಿಕ್ ಹೂಪ್ಸ್, ಮುತ್ತುಗಳು ಮತ್ತು ಇನ್ನೂ ಅನೇಕ ವಸ್ತುಗಳನ್ನು ಒಳಗೊಂಡಿರುತ್ತವೆ.
ಮೂಲ
link=//upload.wikimedia.org/wikipedia/commons/thumb/e/eb/Hinged_Cuff_Bracelet_MET_26.8.129_EGDP018036.jpg/170px-Hinged_Cuff_Bracelet_MET_26.8.129_EGDP018036.jpg|right|thumb| ಪ್ರಾಚೀನ ಈಜಿಪ್ಟಿನ ಹಿಂಗ್ಡ್ ಕಫ್ ಕೈಗಡಗ, ಸಿ. ೧೪೭೯ –೧೪೨೫ ಬಿಸಿ‍ಇ link=//upload.wikimedia.org/wikipedia/commons/thumb/8/85/Ars_Summum_Tesoro_Oxus_brazalete.JPG/170px-Ars_Summum_Tesoro_Oxus_brazalete.JPG|right|thumb| ಪೆನಾನ್ಯುಲರ್ ಬ್ರೇಸ್ಲೆಟ್, ಆಕ್ಸಸ್ ಟ್ರೆಷರ್, ಅಕೆಮೆನಿಡ್ ಅವಧಿ, ಸಿ. ೫೦೦ ಬಿಸಿ‍ಇ ಆರ್ಮ್ಲೆಟ್ ಎಂಬ ಪದವು ತಾಂತ್ರಿಕವಾಗಿ ಹೋಲುತ್ತದೆಯಾದರೂ, ಮೇಲಿನ ಭುಜದ ಮೇಲೆ ಕುಳಿತುಕೊಳ್ಳುವ ಐಟಂ ಎಂದು ಅರ್ಥೈಸಲಾಗುತ್ತದೆ, ಅಂದರೆ ತೋಳಿನ ಉಂಗುರ. 'ಬ್ರೇಸ್ಲೆಟ್' ಎಂಬ ಪದದ ಮೂಲವು ಹಳೆಯ ಫ್ರೆಂಚ್ ಬ್ರೇಸೆಲ್ ಮೂಲಕ 'ತೋಳಿನ' ಎಂಬ ಅರ್ಥವನ್ನು ಹೊಂದಿರುವ ಗ್ರೀಕ್ ಬ್ರೇಚಿಲ್ ನಿಂದ ಬಂದಿದೆ. ಕೈಗಡಗವು ಚಿಕ್ಕ ಬ್ರೇಸ್ ಅಥವಾ ಬ್ರೇಸರ್ ಆಗಿದೆ (ಆರ್ಮ್-ಗಾರ್ಡ್ ಅನ್ನು ಬಿಲ್ಲುಗಾರರು ಬಳಸುತ್ತಾರೆ).
ಸಾಂಸ್ಕೃತಿಕ ಮತ್ತು ಧಾರ್ಮಿಕ ಮಹತ್ವ
ಈಜಿಪ್ಟಿನ ಕಡಗಗಳ ಇತಿಹಾಸವು ೫೦೦೦ ಬಿಸಿ‍ಇ ಯಷ್ಟು ಹಳೆಯದು. ಮೂಳೆಗಳು, ಕಲ್ಲುಗಳು ಮತ್ತು ಕಟ್ಟಿಗೆಯಂತಹ ವಸ್ತುಗಳೊಂದಿಗೆ ಪ್ರಾರಂಭಿಸಿ ಧಾರ್ಮಿಕ ಮತ್ತು ಆಧ್ಯಾತ್ಮಿಕ ಆಸಕ್ತಿಗಳನ್ನು ಪೂರೈಸಲು ಇದನ್ನು ಬಳಸುತ್ತಿದ್ದರು. ನ್ಯಾಷನಲ್ ಜಿಯಾಗ್ರಫಿಕ್ ಸೊಸೈಟಿಯಿಂದ, ಸ್ಕಾರಬ್ ಬ್ರೇಸ್ಲೆಟ್ ಪ್ರಾಚೀನ ಈಜಿಪ್ಟ್ನ ಅತ್ಯಂತ ಗುರುತಿಸಲ್ಪಟ್ಟ ಚಿಹ್ನೆಗಳಲ್ಲಿ ಒಂದಾಗಿದೆ. ಸ್ಕಾರಬ್ ಪುನರ್ಜನ್ಮ ಮತ್ತು ಪುನರುತ್ಪಾದನೆಯನ್ನು ಪ್ರತಿನಿಧಿಸುತ್ತದೆ. ಕೆತ್ತಿದ ಸ್ಕಾರಬ್‌ಗಳನ್ನು ಆಭರಣವಾಗಿ ಧರಿಸಲಾಗುತ್ತಿತ್ತು ಮತ್ತು ಮಮ್ಮಿಗಳ ಲಿನಿನ್ ಬ್ಯಾಂಡೇಜ್‌ಗಳಿಗೆ ಸುತ್ತಿಡಲಾಗಿತ್ತು. ಸ್ಕಾರಬ್ ದೇವರು ಖೆಪ್ರಿ ಸೂರ್ಯನನ್ನು ಆಕಾಶದಾದ್ಯಂತ ತಳ್ಳುವ ಬಗ್ಗೆ ಪುರಾಣ ಹೇಳುತ್ತದೆ.
೨೦೦೮ ರಲ್ಲಿ, ಸೈಬೀರಿಯಾದ ಅಲ್ಟಾಯ್ ಪರ್ವತಗಳಲ್ಲಿನ ಡೆನಿಸೋವಾ ಗುಹೆಯ ಸ್ಥಳದಲ್ಲಿ ಕೆಲಸ ಮಾಡುವ ಇನ್ಸ್ಟಿಟ್ಯೂಟ್ ಆಫ್ ಆರ್ಕಿಯಾಲಜಿ ಮತ್ತು ಎಥ್ನಾಲಜಿ ಆಫ್ ನೊವೊಸಿಬಿರ್ಸ್ಕ್‌ನ ರಷ್ಯಾದ ಪುರಾತತ್ತ್ವ ಶಾಸ್ತ್ರಜ್ಞರು, "ಎಕ್ಸ್ ವುಮೆನ್" ಎಂದು ಕರೆಯಲ್ಪಡುವ ಬಾಲಾಪರಾಧಿ ಹೋಮಿನಿನ್‌ನ ಐದನೇ ಬೆರಳಿನಿಂದ ಸಣ್ಣ ಮೂಳೆಯ ತುಣುಕನ್ನು ಕಂಡುಹಿಡಿದರು ( ಮೈಟೊಕಾಂಡ್ರಿಯದ ಡಿಎನ್‍ಎ) ಅಥವಾ ಡೆನಿಸೋವಾ ಹೋಮಿನಿನ್‌ನ ತಾಯಿಯ ಮೂಲವನ್ನು ಉಲ್ಲೇಖಿಸುತ್ತದೆ. ಅದೇ ಮಟ್ಟದಲ್ಲಿ ಗುಹೆಯಲ್ಲಿ ಉತ್ಖನನ ಮಾಡಲಾದ ಕಂಕಣ ಸೇರಿದಂತೆ ಕಲಾಕೃತಿಗಳು ಸುಮಾರು ೪೦,೦೦೦ ಬಿಪಿ ಇಂಗಾಲವನ್ನು ಹೊಂದಿದ್ದವು.
ಬಲ್ಗೇರಿಯಾದಲ್ಲಿ, ಮಾರ್ಟೆನಿಟ್ಸಾ ಎಂಬ ಸಂಪ್ರದಾಯವಿದೆ. ಇದು ಕೆಲವೊಮ್ಮೆ ಮಣಿಕಟ್ಟಿನ ಸುತ್ತಲೂ ಕೆಂಪು ಮತ್ತು ಬಿಳಿ ದಾರವನ್ನು ಕಟ್ಟುವುದನ್ನು ಒಳಗೊಂಡಿರುತ್ತದೆ. ಇದು ಬಾಬಾ ಮಾರ್ಟಾವನ್ನುವಸಂತ ಕಾಲ ಬೇಗ ಬರುವಂತೆ ಮೆಚ್ಚಿಸುತ್ತದೆ.
ಗ್ರೀಸ್‌ನಲ್ಲಿ, ಇದೇ ರೀತಿಯ ಸಂಪ್ರದಾಯವು, ಮಾರ್ಚ್ ಮೊದಲ ದಿನದಂದು ಕೆಂಪು ಮತ್ತು ಬಿಳಿ ದಾರದಿಂದ ಕಂಕಣವನ್ನು ನೇಯ್ಗೆ ಮತ್ತು ಬೇಸಿಗೆಯ ಅಂತ್ಯದವರೆಗೆ ಅದನ್ನು ಧರಿಸುವುದನ್ನು "ಮಾರ್ಟಿಸ್" ಎಂದು ಕರೆಯಲಾಗುತ್ತದೆ. ಇದನ್ನು ಧರಿಸಿದವರ ಚರ್ಮವನ್ನು ಬಲವಾದ ಗ್ರೀಕ್ ಸೂರ್ಯನಿಂದ ರಕ್ಷಿಸಲು ಸಹಾಯ ಮಾಡುತ್ತದೆ.
ಭಾರತದ ಕೆಲವು ಭಾಗಗಳಲ್ಲಿ, ಮಹಿಳೆಯು ಧರಿಸಿರುವ ಬಳೆಗಳ ಸಂಖ್ಯೆ ಮತ್ತು ವಿಧವು ಆಕೆಯ ವೈವಾಹಿಕ ಸ್ಥಿತಿಯನ್ನು ಸೂಚಿಸುತ್ತದೆ
ಸಿಖ್ ಧರ್ಮದಲ್ಲಿ, ಕಬ್ಬಿಣದ ಕಂಕಣವು 'ಐದು ಕೆ ಗಳು' ಎಂದು ಕರೆಯಲ್ಪಡುವ ಕಡ್ಡಾಯ ಲೇಖನಗಳಲ್ಲಿ ಒಂದಾಗಿದೆ.
ಲ್ಯಾಟಿನ್ ಅಮೆರಿಕಾದಲ್ಲಿ, ಮಾಲ್ ಡಿ ಓಜೋ ಅಥವಾ ದುಷ್ಟ ಕಣ್ಣಿನಿಂದ ರಕ್ಷಿಸಲು ಅಜಬಾಚೆ ಬಳೆಗಳನ್ನು ಧರಿಸಲಾಗುತ್ತದೆ. ದುಷ್ಟ ಕಣ್ಣು ಇತರರ ಅತಿಯಾದ ಮೆಚ್ಚುಗೆ ಅಥವಾ ಅಸೂಯೆ ಪಟ್ಟ ನೋಟದಿಂದ ಉಂಟಾಗುತ್ತದೆ ಎಂದು ನಂಬಲಾಗಿದೆ. ನವಜಾತ ಶಿಶುಗಳು ಅಜಾಬಾಚೆ (ಚಿನ್ನದ ಕಂಕಣ ಅಥವಾ ಮುಷ್ಟಿಯ ರೂಪದಲ್ಲಿ ಕಪ್ಪು ಅಥವಾ ಕೆಂಪು ಹವಳದ ಮೋಡಿ ಹೊಂದಿರುವ ನೆಕ್ಲೇಸ್) ಧರಿಸಿದರೆ, ಅವುಗಳನ್ನು ದುಷ್ಟ ಕಣ್ಣಿನಿಂದ ರಕ್ಷಿಸುತ್ತದೆ ಎಂದು ನಂಬಲಾಗಿದೆ.
ಪರ್ಯಾಯ ಆರೋಗ್ಯ
ಅಯಾನೀಕೃತ ಕಡಗಗಳು, ಕರ್ಮ ಕಡಗಗಳು, ಮ್ಯಾಗ್ನೆಟಿಕ್ ಬ್ರೇಸ್ಲೆಟ್‌ಗಳು, ಪವರ್ ಬ್ಯಾಲೆನ್ಸ್ ಹೊಲೊಗ್ರಾಮ್ ಕಡಗಗಳು, ಇತ್ಯಾದಿಗಳಂತಹ ಪರ್ಯಾಯ ಆರೋಗ್ಯ ಬಳೆಗಳು, ಅವುಗಳ ವಿನ್ಯಾಸದಿಂದ ಪ್ರತ್ಯೇಕಿಸಲ್ಪಟ್ಟಿಲ್ಲ ಆದರೆ ಅವುಗಳ ತಯಾರಕರು ಮತ್ತು ವಿತರಕರಿಂದ ಹಕ್ಕು ಪಡೆದ ಪ್ರಯೋಜನಕಾರಿ ಕಾರ್ಯವಾಗಿದೆ. ಕರ್ಮ ಕಡಗಗಳನ್ನು ಮರದ ಮಣಿಗಳಿಂದ ತಯಾರಿಸಲಾಗುತ್ತದೆ ಮತ್ತು ವಿವಿಧ ಮೋಡಿಗಳನ್ನು ಹೊಂದಿರಬಹುದು ಮತ್ತು ಅದನ್ನು ಧರಿಸಲು ಆಯ್ಕೆ ಮಾಡುವವರಿಗೆ ಅದೃಷ್ಟ ಮತ್ತು ಉತ್ತಮ ಕರ್ಮವನ್ನು ತರುವುದರೊಂದಿಗೆ ಸಂಬಂಧಿಸಿದೆ. ತಯಾರಕರು ಮಾಡಿದ ಪರಿಣಾಮಕಾರಿತ್ವದ ಯಾವುದೇ ಹಕ್ಕುಗಳು ಸ್ವತಂತ್ರ ಮೂಲಗಳಿಂದ ದೃಢೀಕರಿಸಲ್ಪಟ್ಟಿಲ್ಲ.
ಬಳೆಗಳು
link=//upload.wikimedia.org/wikipedia/commons/thumb/f/fe/Metal_bangles.jpg/170px-Metal_bangles.jpg|thumb| ಲೋಹದ ಬಳೆಗಳು ಗಟ್ಟಿಯಾದ ವಸ್ತು ಅಥವಾ ಕಟ್ಟುನಿಟ್ಟಾದ ಕಡಗಗಳನ್ನು ಸಾಮಾನ್ಯವಾಗಿ ಲೋಹ, ಮರ ಅಥವಾ ಪ್ಲಾಸ್ಟಿಕ್‌ನಿಂದ ತಯಾರಿಸಲಾಗುತ್ತದೆ, ಇದನ್ನು ಬಳೆಗಳು ಅಥವಾ ಬಳೆ ಕಡಗಗಳು ಎಂದು ಕರೆಯಲಾಗುತ್ತದೆ. ಅವು ನಯವಾದ, ರಚನೆ ಅಥವಾ ಕಲ್ಲುಗಳಿಂದ ಹೊಂದಿಸಬಹುದು. ಭಾರತದಲ್ಲಿ, ಗಾಜಿನ ಬಳೆಗಳು ಸಾಮಾನ್ಯವಾಗಿದೆ. ಸುಮಾರು ಸಾಮಾನ್ಯ ಗಾಜಿನಿಂದ ತಯಾರಿಸಲಾಗುತ್ತದೆ. ಅವುಗಳನ್ನು ಗುಂಪುಗಳಲ್ಲಿ ಧರಿಸಲಾಗುತ್ತದೆ ಆದ್ದರಿಂದ ತೋಳಿನ ಚಲನೆಯು ಗಾಳಿಯ ಚೈಮ್‌ಗಳ ಘರ್ಷಣೆಯಂತೆಯೇ ಸೌಹಾರ್ದಯುತವಾದ ಧ್ವನಿಯನ್ನು ಉಂಟುಮಾಡುತ್ತದೆ. ಭಾರತದಲ್ಲಿ, ಚಿಕ್ಕ ಮಕ್ಕಳು ತಮ್ಮ ಕೈ ಮತ್ತು ಪಾದದ ಮೇಲೆ ತೆಳುವಾದ ಚಿನ್ನದ ಬಳೆಗಳನ್ನು ಧರಿಸುತ್ತಾರೆ.
ಮಣಿಗಳಿಂದ ಕೂಡಿದ
link=//upload.wikimedia.org/wikipedia/commons/thumb/6/61/Baltic_amber_bracelet_with_mix_of_colors.jpg/170px-Baltic_amber_bracelet_with_mix_of_colors.jpg|thumb| ಅಂಬರ್ ಮಣಿಗಳ ಕೈಗಡಗ ಸಾಮಾನ್ಯವಾಗಿ ಮಧ್ಯದ ರಂಧ್ರದೊಂದಿಗೆ ಸಡಿಲವಾದ ಮಣಿಗಳಿಂದ ತಯಾರಿಸಲಾಗುತ್ತದೆ ಮತ್ತು ರಂಧ್ರಗಳ ಮೂಲಕ ಸ್ಟ್ರಿಂಗ್ ಅಥವಾ ಎಲಾಸ್ಟಿಕ್ ಬ್ಯಾಂಡ್ನ ತುಂಡು ಮೂಲಕ ಸಂಪರ್ಕಿಸಲಾಗುತ್ತದೆ. ಹೆಚ್ಚಾಗಿ ಮರದ ಮಣಿಗಳು, ಪ್ಲಾಸ್ಟಿಕ್, ಗಾಜು ಅಥವಾ ಸ್ಫಟಿಕ ಮಣಿಗಳಿಂದ ತಯಾರಿಸಲಾಗುತ್ತದೆ.
ಚಾರ್ಮ್(ಮೋಡಿ)
ಚಾರ್ಮ್ ಕಂಕಣವು ವೈಯಕ್ತಿಕ ಮೋಡಿಗಳನ್ನು ಹೊಂದಿರುತ್ತದೆ. ಇವು ಅಲಂಕಾರಿಕ ಪೆಂಡೆಂಟ್‌ಗಳು ಅಥವಾ ಟ್ರಿಂಕೆಟ್‌ಗಳು ಪ್ರಮುಖ ವಿಷಯಗಳು, ಆಸಕ್ತಿಗಳು/ಹವ್ಯಾಸಗಳು ಮತ್ತು ಧರಿಸಿದವರ ಜೀವನದಲ್ಲಿ ನೆನಪುಗಳನ್ನು ಸೂಚಿಸುತ್ತವೆ. ಅಲಂಕಾರಿಕ ಮೋಡಿಗಳು ಸಾಮಾನ್ಯವಾಗಿ ಮಾಲೀಕರಿಂದ ವೈಯಕ್ತಿಕ ಅಥವಾ ಭಾವನಾತ್ಮಕ ಬಾಂಧವ್ಯವನ್ನು ಹೊಂದಿರುತ್ತವೆ. ಇದು ಎಲ್ಲಾ ವಯೋಮಾನದವರಲ್ಲಿ ಜನಪ್ರಿಯವಾಗಿದೆ, ಆದರೆ ವಿಶೇಷವಾಗಿ ಮಕ್ಕಳಿಗೆ.
ಸ್ಲ್ಯಾಪ್
೧೯೮೦ ರ ದಶಕದ ಉತ್ತರಾರ್ಧದಲ್ಲಿ ಮತ್ತು ೧೯೯೦ ರ ದಶಕದ ಆರಂಭದಲ್ಲಿ,
"ಸ್ಲ್ಯಾಪ್ ಬ್ರೇಸ್ಲೆಟ್ಗಳು " - ಫ್ಲಾಟ್, ಫೀಲ್ಡ್- ಕವರ್ಡ್ ಮೆಟಲ್ ಸ್ಟ್ರಿಪ್ಸ್ ಒಬ್ಬರ ಮಣಿಕಟ್ಟಿನ ಸುತ್ತಲೂ ನಿಧಾನವಾಗಿ ಹೊಡೆದಾಗ ಅದು ಒಂದು ಜನಪ್ರಿಯ ಫ್ಯಾಶನ್ ಆಗಿತ್ತು. ಸಾಮಾನ್ಯವಾಗಿ ನಿಯಾನ್ ಬಣ್ಣಗಳು ಮತ್ತು ಎದ್ದುಕಾಣುವ ಗ್ರಾಫಿಕ್ಸ್‌ನಿಂದ ಅಲಂಕರಿಸಲ್ಪಟ್ಟ ಈ ಕಡಗಗಳನ್ನು ಅಗ್ಗದ ಚಿಲ್ಲರೆ ವ್ಯಾಪಾರಿಗಳಲ್ಲಿ ಕಾಣಬಹುದು. "ಸ್ಲ್ಯಾಪ್ ಬ್ರೇಸ್ಲೆಟ್" ರಕ್ತಸ್ರಾವ ಮತ್ತು ಪಂಕ್ಚರ್ ಗಾಯಗಳಿಗೆ ಕಾರಣವಾಯಿತು ಮತ್ತು ಆದ್ದರಿಂದ ಅವರು ಶೈಲಿಯಿಂದ ಹೊರಗುಳಿದಿದ್ದಾರೆ ಎಂದು ಸುಳ್ಳು ವದಂತಿಯು ಹೊರಹೊಮ್ಮಿತು.
ಕ್ರೀಡೆ
link=//upload.wikimedia.org/wikipedia/commons/thumb/6/64/SILICONE_%26_STAINLESS_STEEL_ID_BRACELET.jpg/170px-SILICONE_%26_STAINLESS_STEEL_ID_BRACELET.jpg|right|thumb| ಸಿಲಿಕೋನ್ ಮತ್ತು ಸ್ಟೇನ್ಲೆಸ್ ಸ್ಟೀಲ್ ತುರ್ತು ಐಡಿ ಕ್ರೀಡಾ ಕಂಕಣ (೨೦೧೦). ಬಣ್ಣದ ಸಿಲಿಕೋನ್ ರಬ್ಬರ್ ಅನ್ನು ಕ್ರೀಡಾ ಕಡಗಗಳನ್ನು ಉತ್ಪಾದಿಸುವ ವಸ್ತುವಾಗಿ ಬಳಸುವುದನ್ನು ನೈಕ್ ಮತ್ತು ಲ್ಯಾನ್ಸ್ ಆರ್ಮ್‌ಸ್ಟ್ರಾಂಗ್ ಅವರು ಯೆಲ್ಲೋ ಲೈವ್‌ಸ್ಟ್ರಾಂಗ್ ರಿಸ್ಟ್‌ಬ್ಯಾಂಡ್ ಮೇ ೨೦೦೩ ರಿಂದ ಜನಪ್ರಿಯಗೊಳಿಸಿದರು. ಅವರ ಯಶಸ್ಸು ಸಿಲಿಕೋನ್ ಕಂಕಣವು ವಿವಿಧ ಜಾಗೃತಿ, ಮಾಹಿತಿ ಮತ್ತು ದತ್ತಿ ಅಭಿಯಾನಗಳಿಗೆ ಕಡಿಮೆ ವೆಚ್ಚದ ಸಾಧನವಾಗಲು ಕಾರಣವಾಗಿದೆ. ಇದೇ ಉದ್ದೇಶಗಳಿಗಾಗಿ ಜಾಗೃತಿ ರಿಬ್ಬನ್‌ಗಳ ಬಳಕೆಗೆ ಇದನ್ನು ಹೋಲಿಸಬಹುದು. ಈ ಕಡಗಗಳನ್ನು "ಬ್ಯಾಲರ್ ಐಡಿ ಬ್ಯಾಂಡ್‌ಗಳು", "ಬ್ಯಾಲರ್ ಬ್ಯಾಂಡ್‌ಗಳು" ಅಥವಾ " ರಿಸ್ಟ್‌ಬ್ಯಾಂಡ್‌ಗಳು " ಎಂದೂ ಕರೆಯಲಾಗುತ್ತದೆ. ಅವುಗಳನ್ನು ರಬ್ಬರ್ ರಿಸ್ಟ್‌ಬ್ಯಾಂಡ್‌ಗಳು, ಸಿಲಿಕೋನ್ ರಿಸ್ಟ್‌ಬ್ಯಾಂಡ್‌ಗಳು ಅಥವಾ ಜೆಲ್ ರಿಸ್ಟ್‌ಬ್ಯಾಂಡ್‌ಗಳು ಎಂದೂ ಉಲ್ಲೇಖಿಸಬಹುದು. ಸ್ಪೋರ್ಟ್ ಕ್ಲೈಂಬಿಂಗ್‌ಗಾಗಿ, ಪರ್ವತಾರೋಹಣ ಗೇರ್ ಆಗಿ ಕಾರ್ಯನಿರ್ವಹಿಸಲು ಬಳೆಗಳನ್ನು ಕ್ಲೈಂಬಿಂಗ್ ಹಗ್ಗಗಳಿಂದ ( ಡೈನಾಮಿಕ್ ರೋಪ್ ) ವಿನ್ಯಾಸಗೊಳಿಸಲಾಗಿದೆ.
ಟೆನಿಸ್
ಟೆನಿಸ್ ಕಡಗಗಳು ಅನೇಕ ಒಂದೇ ರೀತಿಯ ಸೆಟ್ಟಿಂಗ್‌ಗಳಿಂದ ಮಾಡಲ್ಪಟ್ಟಿದೆ, ಪ್ರತಿಯೊಂದೂ ಹಿಂಜ್ ಅನ್ನು ಸಂಯೋಜಿಸುತ್ತದೆ. ಲಿಂಕ್‌ಗಳನ್ನು ಸಾಮಾನ್ಯವಾಗಿ ಕಂಕಣದ ಬದಿಗಳಿಂದ ರಿವೆಟ್ ಮಾಡಲಾಗುತ್ತದೆ ಅಥವಾ ಬೆಸುಗೆ ಹಾಕಲಾಗುತ್ತದೆ. ಇದು ಮಣಿಕಟ್ಟಿನ ಸುತ್ತಲೂ ಎಡದಿಂದ ಬಲಕ್ಕೆ ಕನಿಷ್ಠ ಚಲನೆಯೊಂದಿಗೆ ಮುಕ್ತವಾಗಿ ಬಾಗುತ್ತದೆ. ವಿಶಿಷ್ಟವಾದ ಟೆನ್ನಿಸ್ ಕಡಗವು ನಾಲ್ಕು ಪಂಜಗಳ ಸೆಟ್ಟಿಂಗ್‌ಗಳಲ್ಲಿ ಸುತ್ತಿನ ವಜ್ರಗಳನ್ನು ಹೊಂದಿರುತ್ತದೆ. ಲಿಂಕ್‌ಗಳನ್ನು ತೆಗೆದುಹಾಕುವ ಮೂಲಕ ಧರಿಸಿರುವವರಿಗೆ ಸರಿಹೊಂದುವಂತೆ ಟೆನ್ನಿಸ್ ಕಡಗಗಳನ್ನು ಸರಿಹೊಂದಿಸಬಹುದು. ಇದನ್ನು ಆಭರಣಕಾರರಿಂದ ಮಾಡಬೇಕು.
ಸಹ ನೋಡಿ
link=//upload.wikimedia.org/wikipedia/commons/thumb/2/28/Friendship_Bracelet_Four_Classical_Element.jpg/170px-Friendship_Bracelet_Four_Classical_Element.jpg|right|thumb| ಜನಪ್ರಿಯ ಸ್ನೇಹ ಕಡಗಗಳು (2007).
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಆಭರಣಗಳು
ಜೇಮ್ಸ್ ಕಾಕರ್ ಅಂಡ್ ಸನ್ಸ್
link=//upload.wikimedia.org/wikipedia/commons/thumb/d/d8/Rose_Morning_Jewel.jpg/220px-Rose_Morning_Jewel.jpg|thumb| ರೋಸಾ ಮಾರ್ನಿಂಗ್ ಜ್ಯುವೆಲ್ (೧೯೬೮) ಜೇಮ್ಸ್ ಕಾಕರ್ ಮತ್ತು ಸನ್ಸ್ ಸ್ಕಾಟ್ಲೆಂಡ್‌ನ ಅಬರ್ಡೀನ್‌ನಲ್ಲಿರುವ ನರ್ಸರಿ ವ್ಯಾಪಾರವಾಗಿದೆ. ೧೮೪೧ರಲ್ಲಿ ಜೇಮ್ಸ್ ಕಾಕರ್ ಸ್ಥಾಪಿಸಿದ ಕಂಪನಿಯು ಐದು ತಲೆಮಾರುಗಳಿಂದ ಕಾಕರ್ ಕುಟುಂಬದ ಒಡೆತನದಲ್ಲಿದೆ. ಕಳೆದ ಎಪ್ಪತ್ತು ವರ್ಷಗಳಲ್ಲಿ, ನರ್ಸರಿಯು ೧೦೦ ಕ್ಕೂ ಹೆಚ್ಚು ಹೊಸ ಗುಲಾಬಿ ಪ್ರಭೇದಗಳನ್ನು ಪರಿಚಯಿಸಿದೆ. ಇದು ರಾಣಿ ಎಲಿಜಬೆತ್, ರಾಣಿ ತಾಯಿ ಮತ್ತು ವೇಲ್ಸ್ ರಾಜಕುಮಾರರಿಂದ ರಾಯಲ್ ವಾರಂಟ್‌ಗಳನ್ನು ಹೊಂದಿದೆ. ಜೇಮ್ಸ್ ಕಾಕರ್ ಮತ್ತು ಸನ್ಸ್ ಹೈಬ್ರಿಡ್ ಚಹಾ ಗುಲಾಬಿಯನ್ನು ರಚಿಸಲು ಹೆಸರುವಾಸಿಯಾಗಿದೆ. ಸಿಲ್ವರ್ ಜುಬಿಲಿ, ರಾಣಿಯ ೨೫ ವರ್ಷಗಳ ಆಳ್ವಿಕೆಯ ಗೌರವಾರ್ಥವಾಗಿ ಹೆಸರಿಸಲಾದ ಜನಪ್ರಿಯ ಗುಲಾಬಿ. ಗುಲಾಬಿಯನ್ನು ಅಲೆಕ್ ಕಾಕರ್ ಅಭಿವೃದ್ಧಿಪಡಿಸಿದರು ಮತ್ತು ೧೯೭೭ ರಲ್ಲಿ ಅಲೆಕ್ ಅವರ ಮರಣದ ನಂತರ ಅವರ ಪತ್ನಿ ಆನ್ನೆ ಕಾಕರ್ ಪರಿಚಯಿಸಿದರು. ಅನ್ನಿ ತನ್ನ ಎಂಬತ್ತರ ಹರೆಯದವರೆಗೂ ಗುಲಾಬಿಗಳನ್ನು ಸಾಕುವುದನ್ನು ಮತ್ತು ಕಂಪನಿಯನ್ನು ನಿರ್ವಹಿಸುವುದನ್ನು ಮುಂದುವರೆಸಿದಳು. ಅವರು ಅನೇಕ ತೋಟಗಾರಿಕಾ ಪ್ರಶಸ್ತಿಗಳನ್ನು ಗೆದ್ದರು ಮತ್ತು ಅವರ ಕೆಲಸಕ್ಕಾಗಿ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಗುರುತಿಸಲ್ಪಟ್ಟರು.
೧೮೪೧ ರಿಂದ ೧೯೨೯
link=//upload.wikimedia.org/wikipedia/commons/thumb/9/94/Cigarette_rose_card_mrs_cocker.jpg/220px-Cigarette_rose_card_mrs_cocker.jpg|thumb| ಮಿಸೆಸ್ ಕಾಕರ್ ಸಿಗರೇಟ್ ರೋಸ್ ಕಾರ್ಡ್, ೧೯೧೨ ಜೇಮ್ಸ್ ಕಾಕರ್ ಮತ್ತು ಸನ್ಸ್ ಅನ್ನು ಜೇಮ್ಸ್ ಕಾಕರ್ (೧೮೦೭-೧೮೮೦) ೧೮೪೧ ರಲ್ಲಿ ಅಬರ್ಡೀನ್, ಸ್ಕಾಟ್ಲೆಂಡ್‍ನಲ್ಲಿ ಸ್ಥಾಪಿಸಿದರು. ಕ್ಯಾಸಲ್ ಫ್ರೇಸರ್‌ನಲ್ಲಿ ಮುಖ್ಯ ತೋಟಗಾರನಾಗಿ ತನ್ನ ಕೆಲಸವನ್ನು ತೊರೆದ ನಂತರ ಕಾಕರ್ ನರ್ಸರಿಯನ್ನು ಸ್ಥಾಪಿಸಿದನು. ಕಾಕರ್ ಮೂಲತಃ ಕಾಡಿನ ಮರಗಳು ಮತ್ತು ಮೂಲಿಕೆಯ ಸಸ್ಯಗಳನ್ನು ಮಾರಾಟ ಮಾಡುತ್ತಿದ್ದರು. ನಂತರ ಅವರು ಹತ್ತಿರದ ಹೆಚ್ಚುವರಿ ಆಸ್ತಿಯನ್ನು ಸ್ವಾಧೀನಪಡಿಸಿಕೊಂಡರು ಮತ್ತು ಅಬರ್ಡೀನ್‌ನಲ್ಲಿರುವ ಯೂನಿಯನ್ ಸ್ಟ್ರೀಟ್‌ನಲ್ಲಿ ಬೀಜ ಗೋದಾಮನ್ನು ಸ್ಥಾಪಿಸಿದರು. ಕಾಕರ್ ಅವರ ಮಗ, ಜೇಮ್ಸ್ (೧೮೩೨-೧೮೯೭), ಅವರ ತಂದೆ ೧೮೮೦ ರಲ್ಲಿ ನಿಧನರಾದಾಗ ಕಂಪನಿಯನ್ನು ವಹಿಸಿಕೊಂಡರು
ಕಾಕರ್ ಅವರ ಮೂವರು ಪುತ್ರರಾದ ವಿಲಿಯಂ, ಜೇಮ್ಸ್ ಮತ್ತು ಅಲೆಕ್ಸಾಂಡರ್ ಅವರು ೧೮೮೦ರ ದಶಕದಲ್ಲಿ ಕಂಪನಿಯನ್ನು ಸೇರಿದರು. ಗುಲಾಬಿಗಳ ಹೆಚ್ಚುತ್ತಿರುವ ಜನಪ್ರಿಯತೆಯೊಂದಿಗೆ, ಕಾಕರ್ಸ್ ೧೮೯೦ ರ ದಶಕದ ಆರಂಭದಲ್ಲಿ ಗುಲಾಬಿ ತಳಿ ಕಾರ್ಯಕ್ರಮವನ್ನು ಪ್ರಾರಂಭಿಸಿದರು. ೧೮೯೭ರಲ್ಲಿ ಕಾಕರ್ ನಿಧನರಾದ ನಂತರ, ಅವರ ಮೂವರು ಪುತ್ರರು ಕಂಪನಿಯ ನಿರ್ವಹಣೆಯನ್ನು ವಹಿಸಿಕೊಂಡರು. ೧೮೯೨ ರಲ್ಲಿ ನರ್ಸರಿಯ ಆರಂಭಿಕ ಗುಲಾಬಿ ಪರಿಚಯಗಳು, ಹೈಬ್ರಿಡ್ ಪರ್ಪೆಚುಯಲ್‌ಗಳ ಎರಡು ಕ್ರೀಡೆಗಳಾಗಿವೆ, ಡ್ಯೂಕ್ ಆಫ್ ಫೈಫ್ ಮತ್ತು ಡಚೆಸ್ ಆಫ್ ಫೈಫ್. ನರ್ಸರಿಯ ಮೊದಲ ವಾಣಿಜ್ಯಿಕವಾಗಿ ಯಶಸ್ವಿಯಾದ ಗುಲಾಬಿ ತಳಿ '''ಮಿಸ್. ಕಾಕರ್''' (೧೮೯೯). ತನ್ನ ಇಬ್ಬರು ಸಹೋದರರ ಮರಣದ ನಂತರ ಅಲೆಕ್ಸಾಂಡರ್ ಕಂಪನಿಯ ಏಕೈಕ ಮಾಲೀಕರಾದರು. ಅಲೆಕ್ಸಾಂಡರ್ ಕಾಕರ್ ೧೯೨೦ ರಲ್ಲಿ ನಿಧನರಾದರು ಮತ್ತು ಕಂಪನಿಯನ್ನು ಅವರ ಇಬ್ಬರು ಚಿಕ್ಕ ಮಕ್ಕಳಾದ ಮಾರ್ಗರೇಟ್ ಮತ್ತು ಅಲೆಕ್ಸಾಂಡರ್ ಮಾರಿಸನ್ (ಅಲೆಕ್) (೧೯೦೭-೧೮೭೭) ಗಾಗಿ ಟ್ರಸ್ಟ್‌ಗೆ ಸೇರಿಸಲಾಯಿತು. ನರ್ಸರಿಯನ್ನು ೧೯೨೩ ರಲ್ಲಿ ಮುಚ್ಚಲಾಯಿತು.
೧೯೩೦ ರಿಂದ ೧೯೭೭
ಅಲೆಕ್ ಕಾಕರ್ ೧೯೩೬ ರಲ್ಲಿ ಸಾಮಾನ್ಯ ನರ್ಸರಿಯಾಗಿ ವ್ಯಾಪಾರವನ್ನು ಪುನಃ ತೆರೆದರು ಅವರು ಅಬರ್ಡೀನ್‌ನಲ್ಲಿ ಜಾಗವನ್ನು ಬಾಡಿಗೆಗೆ ಪಡೆದರು ಮತ್ತು ಆರಂಭದಲ್ಲಿ ದೀರ್ಘಕಾಲಿಕ ಮತ್ತು ಗುಲಾಬಿಗಳನ್ನು ಬೆಳೆಸಿದರು. ಎರಡನೆಯ ಮಹಾಯುದ್ಧದ ಸಮಯದಲ್ಲಿ, ಕಾಕರ್ ಅವರು ಸಿವಿಲ್ ಡಿಫೆನ್ಸ್ ಸೇವೆಗೆ ಸೇರಿದರು, ಅಲ್ಲಿ ಅವರು ಅನ್ನಿ ರೆನ್ನಿಯನ್ನು ಭೇಟಿಯಾದರು (೧೯೨೦-೨೦೧೪). ಕಾಕರ್ ಮತ್ತು ಅನ್ನಿ ನಿಶ್ಚಿತಾರ್ಥ ಮಾಡಿಕೊಂಡರು, ಮತ್ತು ಯುದ್ಧದ ನಂತರ ಅನ್ನಿಯ ೮೦ ಯುದ್ಧ ಅನುದಾನವನ್ನು ಬಳಸಿಕೊಂಡು ಹೊಸ ನರ್ಸರಿ ವ್ಯಾಪಾರವನ್ನು ರಚಿಸಿದರು. ಯುವ ದಂಪತಿಗಳು ತಮ್ಮ ಮದುವೆಯನ್ನು ೧೯೫೨ ರವರೆಗೆ ವಿಳಂಬಗೊಳಿಸಿದರು, ಅವರ ಹೊಸ ಕಂಪನಿಯು ಅಭಿವೃದ್ಧಿ ಹೊಂದುವವರೆಗೆ ಕಾಯುತ್ತಿದ್ದರು. ಕಾಕರ್ ಮತ್ತು ಅನ್ನಿ ೧೯೫೯ರಲ್ಲಿ ತಮ್ಮ ವ್ಯಾಪಾರವನ್ನು ವಿಸ್ತರಿಸಿದರು, ಅವರು ಅಬರ್ಡೀನ್ ಹೊರವಲಯದಲ್ಲಿ ದೊಡ್ಡ ಆಸ್ತಿಯನ್ನು ಖರೀದಿಸಿದರು.
೧೯೭೮ ರಿಂದ ೨೦೨೦
ಅನ್ನಿ ೧೯೭೮ ರಲ್ಲಿ ಕಾಕರ್‌ನ ಮರಣದ ನಂತರದ ವರ್ಷದಲ್ಲಿ ಸಿಲ್ವರ್ ಜ್ಯೂಬಿಲಿ ಅನ್ನು ಪರಿಚಯಿಸಿದರು. ಅವರು ಶಿಶುವಿಹಾರವನ್ನು ನಿರ್ವಹಿಸುವುದನ್ನು ಮುಂದುವರೆಸಿದರು ಮತ್ತು ನಂತರ ವ್ಯವಹಾರವನ್ನು ವಿಸ್ತರಿಸಿದರು. ಬೇರ್ ರೂಟ್ ಗುಲಾಬಿಗಳ ರಾಣಿಗೆ ಸರಬರಾಜುದಾರರಾಗಿ ಕಾಕರ್ಸ್ ರಾಯಲ್ ವಾರಂಟ್ ಅನ್ನು ಆಕೆಗೆ ನೀಡಲಾಯಿತು. ಅವರು ಕಂಪನಿಯಲ್ಲಿ ಗುಲಾಬಿ ತಳಿ ಕಾರ್ಯಕ್ರಮವನ್ನು ನಿರ್ವಹಿಸುತ್ತಿದ್ದರು. ತಮ್ಮ ಎಂಬತ್ತರ ದಶಕದಲ್ಲಿ ಹೊಸ ಗುಲಾಬಿ ಪ್ರಭೇದಗಳನ್ನು ರಚಿಸಿದರು. link=//upload.wikimedia.org/wikipedia/commons/thumb/e/ef/Rosa_Silver_jubilee.JPG/220px-Rosa_Silver_jubilee.JPG|right|thumb| ರೋಸಾ 'ಸಿಲ್ವರ್ ಜ್ಯೂಬಿಲಿ', ೧೯೭೮ ರಿಮೆಂಬರ್ ಮಿ (೧೯೭೯), ಬ್ರೇವ್‌ಹಾರ್ಟ್ (೧೯೯೩), ಮತ್ತು ಹಾರ್ಟ್ ಆಫ್ ಗೋಲ್ಡ್ (೨೦೦೧) ಸೇರಿದಂತೆ ತನ್ನ ಅತ್ಯುತ್ತಮ ಗುಲಾಬಿ ಪ್ರಭೇದಗಳಿಗಾಗಿ ಅನ್ನಿ ಅಂತರರಾಷ್ಟ್ರೀಯ ಖ್ಯಾತಿಯನ್ನು ಗಳಿಸಿದರು. ಕಾಕರ್ ಅಸಾಮಾನ್ಯವಾಗಿ ಬಣ್ಣದ ಮತ್ತು ಮಾದರಿಯ ಗುಲಾಬಿ ಪ್ರಭೇದಗಳಲ್ಲಿ ಪರಿಣತಿ ಪಡೆದಿದೆ. ೧೯೯೫ ರಲ್ಲಿ, ರಾಯಲ್ ಕ್ಯಾಲೆಡೋನಿಯನ್ ಹಾರ್ಟಿಕಲ್ಚರಲ್ ಸೊಸೈಟಿಯು ಸ್ಕಾಟಿಷ್ ತೋಟಗಾರಿಕೆಗೆ ಅತ್ಯುತ್ತಮ ಸೇವೆಗಳಿಗಾಗಿ ಕಾಕರ್‌ಗೆ ಸ್ಕಾಟಿಷ್ ತೋಟಗಾರಿಕಾ ಪದಕವನ್ನು ನೀಡಿತು. ೨೦೦೧ ರಲ್ಲಿ ಆಕೆಗೆ ದಿ ಕ್ವೀನ್ ಮದರ್ ರಾಯಲ್ ವಾರಂಟ್ ನೀಡಲಾಯಿತು, ಇದು ರಾಣಿ ತಾಯಿ ನೀಡಿದ ಕೊನೆಯ ರಾಜ ಮನ್ನಣೆ ಎಂದು ಭಾವಿಸಲಾಗಿದೆ.
ಅನ್ನಿ ೨೦೧೪ ರಲ್ಲಿ ೯೪ನೇ ವಯಸ್ಸಿನಲ್ಲಿ ನಿಧನರಾದರು. ಆಕೆಯ ಮಗ ಅಲೆಕ್ ಕಾಕರ್ ಜೂನಿಯರ್ ಮತ್ತು ಅವರ ಪತ್ನಿ ಲೀನ್ನೆ ಕುಟುಂಬದ ಗುಲಾಬಿ ವ್ಯಾಪಾರದ ಪ್ರಸ್ತುತ ಮಾಲೀಕರು. ಅವರಿಗೆ ೨೦೧೮ ರಲ್ಲಿ ಪ್ರಿನ್ಸ್ ಆಫ್ ವೇಲ್ಸ್‌ನಿಂದ ರಾಯಲ್ ವಾರಂಟ್ ನೀಡಲಾಯಿತು.
ಉಲ್ಲೇಖಗಳು
ವರ್ಗ:ಹೂವುಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಬಿ. ಚಂದ್ರಶೇಖರ್
'''ಪ್ರೊ.ಬಿ. ಚಂದ್ರಶೇಖರ್''' (ಮೇ ೧೬,೧೯೧೬ - ಡಿಸೆಂಬರ್ ೧೩.೨೦೦೦) ಕರ್ನಾಟಕ ಹವ್ಯಾಸಿ ರಂಗಭೂಮಿಯಲ್ಲಿ ಪ್ರಸಿದ್ಧ ಹೆಸರು.
ಜೀವನ
ನಟ, ನಿರ್ದೇಶಕ, ನಾಟಕಕಾರ, ರಂಗತಜ್ಞ, ರಂಗ ಶಿಕ್ಷಕರಾಗಿದ್ದ ಚಂದ್ರಶೇಖರ್‌ ಅವರು ಮೇ ೧೬, ೧೯೧೬ರ ವರ್ಷದಲ್ಲಿ ಹಾಸನದಲ್ಲಿ ಜನಿಸಿದರು. ಅವರ ತಂದೆ ಪ್ರಸಿದ್ಧ ವಕೀಲರಾಗಿದ್ದ ಬೆಳವಾಡಿ ರಾಮಸ್ವಾಮಯ್ಯನವರು ಮತ್ತು ತಾಯಿ ಗುಂಡಮ್ಮನವರು. ಹಾಸನ, ಬೆಂಗಳೂರು, ಮೈಸೂರುಗಳಲ್ಲಿ ಚಂದ್ರಶೇಖರರ ವಿದ್ಯಾಭ್ಯಾಸ ನೆರವೇರಿತು. ಇಂಗ್ಲಿಷ್‌ನಲ್ಲಿ ಬಿ.ಎ. (ಆನರ್ಸ್), ಎಂ.ಎ. ಪದವಿ ಪಡೆದ ಚಂದ್ರಶೇಖರ್ ಅವರು ಬೆಂಗಳೂರಿನ ಮಹಾರಾಣಿ ಕಾಲೇಜಿನಲ್ಲಿ ಅಧ್ಯಾಪಕ ವೃತ್ತಿ ಆರಂಭಿಸಿ ತುಮಕೂರು, ಮೈಸೂರು, ಬೆಂಗಳೂರಿನ ಸೆಂಟ್ರಲ್ ಕಾಲೇಜ್‌ಗಳಲ್ಲಿ ಪ್ರಾಧ್ಯಾಪನ ನಡೆಸಿದರು.
ರಂಗತಜ್ಞರಾಗಿ
ಬೆಂಗಳೂರು ವಿಶ್ವವಿದ್ಯಾಲಯ ಆರಂಭಿಸಿದ ನಾಟಕ, ನೃತ್ಯ, ಸಂಗೀತದ ವಿಷಯದಲ್ಲಿ ಕರ್ನಾಟಕಕ್ಕೆ ಅನ್ವಯವಾಗುವಂತಹ ರಂಗ ಶಿಕ್ಷಣದ ಪಠ್ಯಕ್ರಮವನ್ನು ರೂಪಿಸಿದ ಕೀರ್ತಿ ಪ್ರೊ. ಬಿ. ಚಂದ್ರಶೇಖರ್ ಅವರದ್ದು. ಪ್ರೊ.ಬಿ.ಸಿ. ಎಂದೇ ಅವರು ಪ್ರಸಿದ್ಧರಾಗಿದ್ದರು.